open-index/open-wikipedia-markdown huggingface dataset:
બાસ્ગો બૌદ્ધ મઠ

**બાસ્ગો બૌદ્ધ મઠ**, જે બાઝ્ગો ગોમ્પા તરીકે પણ ઓળખાય છે, એક બૌદ્ધ આશ્રમ છે, જે બાસ્ગો અથવા બાઝ્ગો, લેહ જિલ્લો, લડાખ, ઉત્તર ભારત ખાતે લેહ શહેરથી આશરે ૪૦ કિલોમીટર અંતરે આવેલ છે.

આ મઠનું નિર્માણ *નામગ્યાલ શાસકો* દ્વારા વર્ષ ૧૬૮૦માં કરવામાં આવ્યું હતું, તેમ છતાં બાસ્ગોનો તે પહેલાંના સમયમાં એક રાજકીય અને સાંસ્કૃતિક કેન્દ્ર તરીકે લડાખ પ્રદેશના ઇતિહાસમાં વારંવાર ઉલ્લેખ કરવામાં આવ્યો હતો. ૧૫મી સદીમાં બાસ્ગો ખાતે એક મહેલ બાંધવામાં આવ્યો હતો. 

આ બૌદ્ધ મઠ પ્રાચીન નગરના અવશેષો વચ્ચે આવેલ ટેકરીની ટોચ પર આવેલ છે અને તે મઠ ખાતેની બુદ્ધ પ્રતિમા તેમ જ ભીંતચિત્રો માટે પ્રસિદ્ધ છે. આ જટિલ મઠ પરિસરનો સમાવેશ મેત્રેય બુદ્ધને સમર્પિત ચામચુંગ, ચમ્બા લખાંગ અને સેર્ઝંગ ધર્મસ્થાનોમાં થાય છે. 

File:Basgo Monastery - 1.jpg|બાસ્ગો બૌદ્ધ મઠ
File:Basgo Village sign (250).jpg|બાસ્ગો ગામનું પ્રવેશદ્વાર

## સંદર્ભો 
## બાહ્ય કડીઓ 
* બાસ્ગો ટૅગધારક ફ્લીકરના ફોટાઓ

શ્રેણી:લડાખ
શ્રેણી:બૌદ્ધ ધર્મ
શ્રેણી:ધાર્મિક સ્થળો
જેસલમેર પવનચક્કી ઉદ્યાન

**જેસલમેર પવનચક્કી ઉદ્યાન** (**જેસલમેર વિન્ડ પાર્ક**) ભારત દેશમાં બીજા ક્રમનું સૌથી મોટું હાલમાં કાર્યરત એવું તટવર્તી પવનચક્કી ઉદ્યાન છે. આ પ્રોજેક્ટ રાજસ્થાન રાજ્યના જેસલમેર જિલ્લા ખાતે આવેલ છે. આ પ્રોજેક્ટ સુઝલોન એનર્જી દ્વારા વિકસાવવામાં આવ્યો હતો અને તેની શરૂઆત ઓગસ્ટ ૨૦૦૧માં કરવામાં આવી હતી. આ પ્રોજેક્ટમાં સુઝલોન કંપનીની તમામ પવનચક્કીની શ્રેણીનો સમાવેશ થાય છે – જેમાં સૌથી પહેલાના ૩૫૦ કિલોવોટ મોડેલ થી લઈને તાજેતરના S9X – ૨.૧ મેગાવોટ શ્રેણી સુધીની પવનચક્કીઓ ઉપલબ્ધ છે. આ ઉદ્યાનમાં આવેલ બધી પવનચક્કીઓની કુલ સ્થાપિત ક્ષમતા ૧૦૬૪ મેગાવોટ જેટલી છે, જે તેને વિશ્વના સૌથી મોટા કાર્યરત તટવર્તી પવનચક્કી ઉદ્યાનો પૈકીની એક બનાવે છે.

નાણાંકીય વર્ષ ૨૦૧૨ના અંતે, ૧ એપ્રિલ, ૨૦૧૨ના રોજ તેની સંયુક્ત સ્થાપિત ક્ષમતા ૧૦૬૪ મેગાવોટ હતી. આ સિદ્ધિ આ પવનચક્કી ઉદ્યાનને ભારતનું બીજા ક્રમનું તેના પ્રકારનું સૌથી મોટું અને વિશ્વનાં સૌથી મોટાં પવનચક્કી ઉદ્યાનો પૈકીનું એક બનાવે છે.

## સંદર્ભો 
શ્રેણી:ભારતમાં પવન ઊર્જા
શ્રેણી:રાજસ્થાન
હરિ નિવાસ મહેલ

thumb|300x300px|હરિ નિવાસ મહેલ, જમ્મુ
**હરિ નિવાસ મહેલ** () ભારત દેશના જમ્મુ અને કાશ્મીર રાજ્યના જમ્મુ ખાતે આવેલ એક વિશાળ ઇમારત છે. આ મહેલની એક બાજુ પર તવી નદીનો કિનારો અને બીજી બાજુ *ત્રિકુટની પહાડીઓ* આવેલ છે. આ મહેલ *જમ્મુ અને કાશ્મીરના છેલ્લા રાજા હરિસિંહ* (૧૮૯૫ - ૧૯૬૧) દ્વારા વીસમી સદીના પ્રારંભિક  સમયમાં બંધાવવામાં આવ્યો હતો, જે અહીં વર્ષ ૧૯૨૫થી જૂના *મુબારક મંડી મહેલ* ખાતેથી રહેવા આવ્યા હતા. અહીં તેમણે બોમ્બે (હવે મુંબઇ) રહેવા જતાં પહેલાં તેમના કાશ્મીર વસવાટના છેલ્લા દિવસો પસાર કર્યા હતા. આ ઇમારત એક કલાત્મક માળખું ધરાવે છે. આ મહેલના મહારાજાના વંશજો દ્વારા વર્ષ ૧૯૯૦માં આ મહેલને એક હેરિટેજ હોટેલમાં રૂપાંતરિત કરવામાં આવેલ છે. આ ઇમારતના મેદાન પર અમર મહેલ પેલેસ મ્યુઝિયમ પણ આવેલ છે.

## સંદર્ભો 
## બાહ્ય કડીઓ 
* હરિ નિવાસ મહેલનું જાળસ્થળ

શ્રેણી:જોવાલાયક સ્થળો
શ્રેણી:જમ્મુ અને કાશ્મીર
શ્રેણી:ભારતનો ઇતિહાસ
શ્રેણી:સ્થાપત્ય
ઢોલ

**ઢોલ** એ બે બાજુવાળું નળાકાર લાકડાથી બનેલું તેમજ બંને બાજુ પર ચામડાનો પડદો ધરાવતું સંગીત વાદ્ય છે. તેને લાકડાની દાંડી દ્વારા વગાડવામાં આવે છે. ઢોલ વગાડનાર કલાકારને *ઢાઢી* તરીકે ઓળખવામાં આવે છે. 

ગુજરાતમાં ગરબા અને લગ્ન તથા અન્ય શુભ પ્રસંગોમાં તેમજ પંજાબમાં ભાંગડા નૃત્યમાં ઢોલ અત્યંત લોકપ્રિય છે.

શ્રેણી:સંગીત વાદ્ય
આનંદઘન

**આનંદઘન** એ સત્તરમી સદીના જૈન સાધુ એવા જ્ઞાનમાર્ગી પદ કવિ હતા. એમના જીવન વિશે ખૂબ ઓછી જાણકારી ઉપલબ્ધ છે પણ ફિલસુફી,ભક્તિ અને આધ્યાત્મિકતાને લગતા તેમના સ્તવનો લોકભાષામાં ઉપલબ્ધ છે અને જાણીતા છે. જૈન દેરાસરોમાં એ સ્તવનો હજુ ગાવામાં આવે છે.

## જીવન 
આનંદઘનના જિંદગી વિશે કોઈ ઐતિહાસિક માહિતી ઉપલબ્ધ નથી. મોટાભાગની માહિતી ચરિત્ર અને મૌખિક ઇતિહાસ પર આધારિત છે.

તેમનો જન્મ રાજપૂતાના (હાલ રાજસ્થાન, ભારત)માં થયો હતો. તેઓ જૈન શ્વેતાંબર મૂર્તિપૂજક પંથના તપાગચ્છના હોઈ શકે પણ જૈન સાધુ પરંપરામાં તેમનું નામ ક્યાંય દર્શાવેલ નથી. તેઓ કદાચ ચોક્કસ પંથ કે ગચ્છના સંકળાયેલા સાધુ તરીકે રહ્યા નહિ હોય. તેઓ ઉત્તર ગુજરાત અને રાજસ્થાનમાં રહ્યા હતા. દંતકથા તેમને માઉન્ટ આબુ અને જોધપુર સાથે સાંકળે છે. તેઓ યશોવિજયની સાથે સંકલયેલા હતા અને તેમને મળેલા પણ હતા. તેઓ કદાચ રાજસ્થાનમાં મેડતામાં મૃત્યુ પામ્યા હશે કારણકે ત્યાં એમના નામનો ઉપાશ્રય છે. જુદા જુદા સંદર્ભ મુજબ તેમની મૃત્યુ તારીખ અલગ અલગ છે. લગભગ 1673 કે 1674 સ્વીકાર્ય છે પણ અમુક અંદાજ મુજબ, તેઓ 1694 પહેલાં મૃત્યુ પામ્યા હશે.

## સર્જન 
તેઓ તે સમયની ગુજરાતી, રાજસ્થાની અને વ્રજ જેવી સ્થાનિક ભાષાઓનો ઉપયોગ કરતા હતા. તેઓ રાજસ્થાની શબ્દો વાપરતા પણ મધ્યકાલીન ગુજરાતીમાં લખતા. 
ભક્તિયુગના અન્ય સંતકવિઓની માફક તેઓ પણ સ્થાનિક ભાષામાં જ લખતા. તેમનું સર્જન ભક્તિ અને અંગત અધ્યાત્મ પર બહાર મૂકે છે.

જુદી જુદી હસ્તપ્રતોમાં જુદી જુદી સંખ્યામાં આપેલ સ્તવનો *આનંદઘન બહત્તરી* અથવા *આનંદઘન બહોતેરી* માં સંગ્રહાયેલા છે. આ સંગ્રહ 1775 સુધીમાં રચાઈ ગયેલ હશે. આ સ્તવનો મૌખિક અને લેખિત હસ્તપ્રતો દ્વારા સચવતા આવ્યા છે. આ પદો જુદા જુદા રાગમાં છે. એમાંના કેટલાક પદો બીજા કવિઓ જેવા કે કબીર, સૂરદાસ, બનારસીદાસ વગેરેના છે.

તેમના સ્તવનો આજે પણ જૈનોમાં અને હિંદુઓમાં પ્રચલિત છે કારણકે તે બિનસાંપ્રદાયિક છે અને આંતરિક અધ્યામિકતા પર ભાર મુકે છે. તે હજુ જૈન દેરાસરોમાં ગવાય છે. તેઓ શ્વેતાંબર પંથ સાથે સંકળાયેલા હોવા છતાં તેમનાં સ્તવનો દિગંબર સ્તવનસંગ્રહમાં પણ જોવા મળે છે. 2006માં રાકેશ ઝવેરીએ શ્રીમદ્દ રાજચંદ્ર મિશન હેઠળ ધરમપુરમાં આયોજિત ધાર્મિક શિબિરમાં *ચોવીશી* પર વ્યાખ્યાન આપેલા. તેમના સ્તવનોમાંથી ગાંધીજીએ તેમના પ્રાર્થનાસંગ્રહ *આશ્રમ ભજનાવલી*માં "રામ કહો રહમાન કહો કોઊ, ક્હાન કહો, મહાદેવ રી, પારસનાથ કહો, કોઊ બ્રહ્મા, સકલ બ્રહ્મ સ્વયમેવ રી.." સમાવિષ્ટ કરેલું.

## વધુ માહિતી
*  (સ્તવનોનો અંગ્રેજી અનુવાદ)

## નોંધ અને સંદર્ભ 
### નોંધ 
### સંદર્ભ 
## બાહ્ય કડીઓ 
* 
* જૈનપીડિયા પર આનંદઘન અંગે માહિતી (અંગ્રેજી) 

શ્રેણી:જૈન ધર્મ
શ્રેણી:ગુજરાતી વ્યક્તિત્વ
શ્રેણી:ગુજરાતી સાહિત્યકાર
યદુવંશ

[thumb|જાહલ અને સોનલ બાઇ ના સાથે દેવાયત બોદરનું [ચુડાસમા રાજકુંવર નવઘણની રક્ષા હેતુ પોતાના પુત્ર ઉગાનો વધ કરતા દર્શાવતું એક ઐતિહાસિક ચિત્ર.]]
**યદુવંશ** અથવા **યદુવંશી** શબ્દ ભારતીય ઉપમહાદ્વીપના એ જનસમુદાય માટે પ્રયુક્ત કરવામાં આવે છે, જે ચંદ્રવંશી રાજા યદુના વંશજો મનાય છે. યદુવંશી ક્ષત્રિય મૂળ આહીર હતા. ભારતીય માનવ વૈજ્ઞાનિક કુમાર સુરેશ સિંહના અનુસાર માધુરીપુત્ર, ઈશ્વરસેન અને શિવદત્ત નામક ઘણાય વિખ્યાત યાદવ રાજાઓ કાલાંતરે રાજપૂતોમાં જોડાઈને યદુવંશી રાજપૂત કહેવાયા. ચુડાસમા સૌરાષ્ટ્ર નો એક યદુવંશી રાજપુત વંશ છે જેમને વિભિન્ન ઐતિહાસિક સ્રોતોમાં મૂળ રૂપે સિંધ પ્રાંતના સમાંવંશ, અથવા સિંધ ના યાદવ મનાય છે, જે 9મીં સદીમાં ગુજરાત આવ્યા હતા.. મહાભારત કાળમાં પણ સૌરાષ્ટ્ર યાદવોનું રાજય હોવાનો ઉલ્લેખ છે. જાડેજા રાજપૂત પણ ગુજરાતનો એક યદુવંશ છે. મૈસુર સામ્રાજ્યના હિન્દૂ રાજવંશને પણ યાદવકુળના વંશજો કહેવામાં આવ્યા છે. ટોડ અને કે. સી. યાદવ જેવા ઇતિહાસકારો મુજબ રાજપૂતો પુરુરવાના ચંદ્રવંશી ક્ષત્રિય કુળના યાદવો છે. તેમનો પ્રાચીન વસવાટ સતલજ અને યમુના નદીની વચ્ચેનો પ્રદેશ હતો જ્યાંથી તેઓ હિજરત કરી પૂર્વ દિશામાં મથુરાથી આગળ અને દક્ષિણ દિશામાં ગુજરાત અને મહારાષ્ટ્ર સુધી ગયાં. હરિયાણા રાજ્યનું નામ પણ અભિરાયણ (આ પ્રદેશનાં મૂળ વાસીઓ) પરથી ઉતરી આવ્યું હોય તેમ માનવામાં આવે છે. અભિરાયણ શબ્દનું મૂળ 'અભિર' એટલે કે નિડર શબ્દમાં રહ્યું હોય તેમ પણ શક્ય છે.

તેજ પ્રમાણે, ગુજરાતમાં મળી આવેલા શિલા લેખ અનુસાર મધ્ય ભારતના ઉચ્ચ પ્રદેશના ભિલ્સા (વિદીશા) અને ઝાંસી વચ્ચેનું ક્ષેત્ર આહીરવાડના નામે ઓળખાતું હતું. હિંદુ લેખકોના મતાનુસાર આહીરોને વાયવ્ય દિશાના રહેવાસી જણાવ્યાં છે.

## યદુવંશ પૌરાણિક કથા
યદુ ઋગ્વેદ માં વર્ણિત પાંચ ભારતીય આર્ય જનોં (પંચજન, પંચક્ષત્રિય અથવા પંચમાનુષ) માં થી એક છે.

હિન્દૂ મહાકાવ્ય મહાભારત, હરિવંશ અને પુરાણોમાં યદુને રાજા યયાતિ અને રાણી દેવયાનીના પુત્ર બતાવ્યા છે. રાજકુમાર યદુ એક સ્વાભિમાની અને સુસંસ્થાપિત શાસક હતા. વિષ્ણુ પુરાણ, ભાગવત પુરાણ અને ગરુણ પુરાણના અનુસાર યદુના ચાર પુત્ર હતા, જ્યારે બાકીના પુરાણો અનુસાર તેમના પાંચ પુત્ર હતા. બુધ અને યયાતિના મધ્યના બધા રાજાઓને સોમવંશી અથવા ચંદ્રવંશી કહેવામાં આવ્યું છે. મહાભારત અને વિષ્ણુ પુરાણના અનુસાર યદુએ પિતા યયાતિને પોતાની યુવાવસ્થા પ્રદાન કરવું સ્વીકાર્યું નહીં જે કારણે યયાતિએ યદુના કોઈપણ વંશજને તેના રાજવંશ અને સામ્રાજ્યમાં ન જોડાવા બદલ શ્રાપ આપ્યો હતો. આ કારણોસર, યદુના વંશજો સોમવંશથી વિમુખ થઈ ગયા અને માત્ર રાજા પુરૂના વંશજો સોમવંશી કહેવાયા. આ પછી મહારાજ યદુએ ઘોષણા કરી કે તેમના વંશજો ભવિષ્યમાં યાદવ અથવા યદુવંશી કહેવાશે. યદુ ના વંશજોએ અભૂતપૂર્વ ઉન્નતિ કરી પણ પછી તેઓ બે ભાગ માં વિભાજિત થઈ ગયા.

## ઉત્પત્તિ
યદુવંશ આહીર કૃષ્ણ ના પ્રાચીન યાદવ જનજાતિ ના વંશજ મનાય છે. તેઓ ટૉડની *36 રોયલ રેસ* ની સૂચિમાં શામેલ છે.

વિભિન્ન હિંદુ ધર્મગ્રંથો અને જુના લેખો થી સંકેત મળે છે કે ભારત માં તેમની મોજુદગી 6000 ઈ.પૂ. થી પણ જૂની પ્રાચીન કાળથી છે.

## વંશજ જાતિઓ
રાજા સહસ્ત્રજીતના વંશને હૈહય વંશ કહેવામાં આવતું હતું અને તેમના પૌત્રનું નામ પણ હૈહય હતું. રાજા ક્રોષ્ટાના વંશજોને કોઈ વિશેષ નામ આપવામાં આવ્યું ન હતું, તેઓ સામાન્ય રીતે યાદવ કહેવાયા છે.

આધુનિક ભારતનાં યાદવ રાજપૂત છે  અથવા યદુવંશજો મનાય છે.

પૌરાણિક દૃષ્ટિથી, યદુવંશી રાજપૂતો યદુ ના વંશજ છે. શક્તિ સંગમ તંત્રમાં ઉલ્લેખ મળે છે કે રાજા યયાતિની બે પત્નીઓ હતી- દેવયાની અને શર્મિષ્ઠા. દેવયાનીથી યદુ અને તુર્વશૂ નામક પુત્રો થયા. યદુનાં વંશજ રાજપૂતો થયા 

## આ પણ જુઓ 
* આહીર
* યાદવ

## સંદર્ભ 
શ્રેણી:ક્ષત્રિય
અલ્જીરિયા

**અલ્જીરિયા**, ભૂમધ્ય સમુદ્રના કાંઠે વસેલો આફ્રિકા ખંડનો એક મહત્ત્વનો દેશ છે. ઇસ્લામ અહીંનો મુખ્ય ધર્મ છે અને અહીંના લોકો મુખ્યત્વે અરબી ભાષા બોલે છે.

## નોંધ 
## સંદર્ભો 
શ્રેણી:આફ્રિકાના દેશો
જિબ્રાલ્ટર

**જિબ્રાલ્ટર** એ બ્રિટનનું સમુદ્રપારનું ક્ષેત્ર છે. જે ઇબેરીયન દ્વીપકલ્પની દક્ષિણી ટોચ પર આવેલું છે. તેનો વિસ્તાર 6.7 કિ.મી. 2 (2.6 ચો માઈલ) છે અને તે સ્પેનથી ઉત્તરે આવેલ છે.

## સંદર્ભો
ઍફ્રોડાઈટી

**ઍફ્રોડાઈટી** ‍(ઉચ્ચાર: ) પ્રાચીન ગ્રીક દેવી છે, જે પ્રેમ, સુંદરતા, આનંદ અને લૈંગિક્તા સાથે જોડાયેલી છે. તે શુક્રના ગ્રહથી પણ સંબંધિત છે, જે રોમન દેવી વિનસ પરથી નામકરણ કરાયો છે.

## સંદર્ભ
અલ્લૂ અર્જુન

**અલ્લૂ અર્જુન** (તેલુગુ: అల్లు అర్జున్) એ એક ભારતીય અભિનેતા છે, તેઓ મુખ્યત્વે તેલુગુ સિનેમામાં કામ કરે છે. અલ્લૂ અર્જુન નિર્માતા અલ્લૂ અરવિંદનો દિકરો છે, જોકે અન્ય નોંધપાત્ર સંબંધીઓમાં કાકા ચિરંજીવી અને પવન કલ્યાણ અને પિતરાઈ ભાઈ રામ ચરણ તેજા છે.

*વિજેતા* ચિત્રપટમાં બાળકલાકાર તરીકે અને *ડેડી* ચિત્રપટમાં નૃત્યાંગ તરીકે કામ કર્યા બાદ, *ગંગોત્રી* ચિત્રપટથી પોતાની અભિનય કારકિર્દી ની શરૂઆત કરી. ત્યારપછી તેમણે સુકુમારની પ્રથમ ચિત્રપટ *આર્યા* માં મુખ્ય અભિનેતા તરીકે જોડાયા હતા. *આર્યા* માં તેમની ભુમિકાએ તેમણે ફિલ્મફેર,બેસ્ટ તેલુગુ અભિનેતા માટે નોમિનેશન અપાવ્યુ હતુ અને નંદી એવોર્ડ્સ સેરેમની માં તેમને સ્પેશિયલ જ્યુરી એવોર્ડ મળ્યો હતો, શ્રેષ્ઠ અભિનેતા અને બેસ્ટ એક્ટર જ્યુરી ના બે સિનેમા એવોર્ડ્સ પણ મળ્યા હતા. અને તે ફિલ્મને પણ ખુબ સફળતા મળી હતી.

પછી તેમણે વી.વી.વિનાયક ની *બન્ની* ફિલ્મમાં કોલેજ વિદ્યાર્થીની ભુમિકા ભજવી હતી, જેમાં તેમના અભિનય અને નૃત્યને વખાણાયા હતા. એ પછીની તેમની ચિત્રપટ એ.કરૂણાકરણની *હેપ્પી* હતી. તેમણે ત્યારબાદ પુરી જગન્નાથની *દેશમુદુરૂ* માં પણ અભિનય કર્યો હતો. તેલુગુ ફિલ્મ ઈન્ડસ્ટ્રીના તેઓ ખુબ જ પ્રસિદ્ધ કલાકાર છે, તેમણે અત્યારસુધી પાંચ ફિલ્મફેર,દક્ષિણ એવોર્ડ્સ અને બે નંદી એવોર્ડ્સ જીત્યા છે.

૬ માર્ચ ૨૦૧૧ ના રોજ તેમણે સ્નેહા રેડ્ડી સાથે હૈદરાબાદમાં લગ્ન કર્યા હતા. તેમને અયાન નામે એક પુત્ર અને અરહા નામની એક પુત્રી છે. ૨૦૧૬માં તેમણે ૮૦૦ જ્યુબિલી નામની નાઈટક્લબ શરૂ કરી છે.

## ચલચિત્રો
## સંદર્ભો 
શ્રેણી:જીવિત લોકો
શ્રેણી:ભારતીય ફિલ્મ અભિનેતાઓ
શ્રેણી:૧૯૮૨માં જન્મ
એવરેસ્ટ બેંક લિમિટેડ

**એવરેસ્ટ બેંક લિમિટેડ** ()ની સ્થાપના વર્ષ ૧૯૯૪માં ઓક્ટોબર મહિનામાં કરવામાં આવી હતી. સંચાલન માટે આ બેંકને વર્ષ ૧૯૯૭ના ફેબ્રુઆરી મહિનામાં ભારત દેશની *પંજાબ નેશનલ બેંક*નો વ્યવસ્થાપન-સહયોગ પ્રાપ્ત થયો હતો. વર્ષ ૨૦૦૬માં આ બેંકને *બેંક ઓફ ધ યર ૨૦૦૬, નેપાળ* તરીકેનું બહુમાન પ્રાપ્ત થયું હતું.

## સંદર્ભો 
## બાહ્ય કડીઓ 
* અધિકૃત જાળસ્થળ

શ્રેણી:નેપાળ
શ્રેણી:બેંક
સેંચલ તળાવ

**સેંચલ તળાવ** ભારત દેશના પશ્ચિમ બંગાળ રાજ્યના દાર્જિલિંગ શહેરથી દક્ષિણ-પૂર્વમાં ૧૦ કિલોમીટર જેટલા અંતરે સ્થિત છે. દાર્જિલિંગ નગર માટે પીવાનું પાણી પૂરું પાડતું આ મુખ્ય જળાશય છે. આ તળાવ દરિયાઈ સપાટીથી  જેટલી ઊંચાઇ પર એક ટેકરી ઉપર આવેલ છે. આ ટેકરી ખાતે આવેલ ગોલ્ફની રમતનું મેદાન પણ વિશ્વમાં સૌથી ઊંચાઈ પર આવેલ ગોલ્ફ કોર્સ છે. સેંચલ તળાવ ઉજાણીના સ્થળ તરીકે લોકપ્રિય છે. એક પ્રવાસી લોજ સેંચલ ખાતે પ્રવાસીઓને આવાસ માટે સુવિધા પૂરી પાડે છે. આ તળાવ સેંચલ વન્યજીવન અભયારણ્યનો એક ભાગ છે.

## સંદર્ભો 
## આ પણ જુઓ 
* સેંચલ તળાવ વિકિમેપિઆ પર

શ્રેણી:જોવાલાયક સ્થળો
શ્રેણી:પશ્ચિમ બંગાળ
સલુગારા બૌધ મઠ

thumb|મહાન આંતરરાષ્ટ્રીય તાશી ગોમાંગ સ્તૂપ
**સલુગારા બૌધ મઠ** ભારત દેશના પશ્ચિમ બંગાળ રાજ્યના સિલિગુડી શહેરની હદ બહારના વિસ્તારમાં આવેલ સૌથી આદરણીય સ્થળ છે. આ બૌદ્ધ મઠ સિલિગુડી શહેરથી ૬ કિલોમીટર જેટલા અંતરે આવેલ છે. આ બૌદ્ધ મંદિર ખાતે પ્રવાસીઓ  ધ્યાન માટે મુલાકાતે આવતા હોય છે.  ધ્યાન માટે આદર્શ એવા આ શાંત સ્થાનની સ્થાપના *તિબેટીયન સાધુઓ* અને ધાર્મિક નેતા *દલાઈ લામા*ના અનુયાયીઓ દ્વારા કરવામાં આવી હતી.

આ બૌદ્ધ ધાર્મિક સ્થળની એક ખાસ વિશેષતા આ મઠ ખાતે આવેલ ૧૦૦ ફૂટ ઊંચો સ્તૂપ છે, જેની સ્થાપના તિબેટીયન લામા, કાલુ રિન્પોચે દ્વારા કરવામાં આવી હતી એમ માનવામાં આવે છે. આ સ્તૂપની સાધુઓ દ્વારા પૂજન કરવામાં આવે છે જે બોદ્ધ ધર્મના પાંચ પ્રકારના અવશેષ બહાર લાવે છે. આ મૂર્તિપૂજાના હેતુ માટે એમ માનવામાં આવે છે કે તેનાથી મુક્તિ મેળવવા માટેની દૃષ્ટિ પ્રાપ્ત થાય છે.

## સંદર્ભો 
શ્રેણી:ધાર્મિક સ્થળો
શ્રેણી:પશ્ચિમ બંગાળ
શ્રેણી:બૌદ્ધ ધર્મ
અંગકોર વાટ

**અંગકોર વાટ** (; , "રાજ મંદિર") કમ્બોડીયામાં આવેલું મંદિર સંકુલ છે અને વિશ્વનું સૌથી મોટું ધાર્મિક સ્થળ છે, જે  વિસ્તારમાં ફેલાયેલું છે. તે મૂળમાં હિંદુ મંદિર હતું જે ખ્મેર સામ્રાજ્ય માટે વિષ્ણુને સમર્પિત હતું, ધીમે ધીમે ૧૨મી સદીના અંતમાં બૌદ્ધ ધર્મના મંદિરમાં તેનું પરિવર્તન થયું હતું. તેનું બાંધકામ ખ્મેર રાજા સૂર્યવર્મન દ્વિતિય દ્વારા ૧૨મી સદીના આરંભમાં ખ્મેર સામ્રાજ્યની રાજધાની યશોધરાપુરા, હાલમાં અંગકોરમાં શરૂ કરાયું હતું. ખ્મેર સામ્રાજ્યના પહેલાંના પરંપરાગત શૈવ મંદિરો કરતા અલગ આ મંદિર વિષ્ણુને સમર્પિત હતું. આ મંદિર તેની સ્થાપનાથી મહત્વ ધરાવતું રહ્યું છે અને ખ્મેર સામ્રાજ્યના સ્થાપત્યની ઉચ્ચ કલા દર્શાવે છે. તે કમ્બોડીયાનું એક પ્રતીક બની રહ્યું છે, અને ક્મ્બોડિયાના રાષ્ટ્રધ્વજમાં દર્શાવાયું છે તેમજ દેશનું એક મુખ્ય પ્રવાસી આકર્ષણ પણ છે.

## સંદર્ભ
## બાહ્ય કડીઓ
શ્રેણી:મંદિરો
મિરિક તળાવ

thumb|300px|મિરિક ખાતે સુમેન્દુ તળાવ
**મિરિક તળાવ**  અથવા **સુમેન્દુ તળાવ** ભારત દેશના પશ્ચિમ બંગાળ રાજ્યના દાર્જિલિંગ જિલ્લામાં આવેલ ગિરિમથક મિરિક ખાતે આવેલ એક જળાશય છે. તે ૧.૨૫ કિલોમીટર લંબાઈ ધરાવે છે. આ તળાવ ખાતે આવેલ ૮૦ ફૂટ લાંબો કમાન પદસેતુ (પુલ) આવેલ છે, જેને ઇન્દ્રેણી પુલ પણ કહેવાય છે.

## આ પણ જુઓ 
* ચૌરસ્તા દાર્જિલિંગ

## સંદર્ભો 
શ્રેણી:જોવાલાયક સ્થળો
શ્રેણી:પશ્ચિમ બંગાળ
શ્રેણી:તળાવ
કેમેરૂન

**કેમેરૂન** (; ), સત્તાવાર રીતે **કેમેરૂનનું ગણતંત્ર**  એ પશ્ચિમ અને મધ્ય આફ્રિકા વચ્ચે આવેલો એક દેશ છે. તેની સીમા પશ્ચિમે અને ઉત્તરે નાઈજીરીયા, ઈશાન દિશામાં ચૅડ, પૂર્વમાં મધ્ય આફ્રિકી ગણતંત્ર, દક્ષિણમાં વિષુવવૃત્તિઅય ગિની, ગેબોન અને કોંગોના ગણતંત્ર ને સ્પર્ષે છે.  કેમેરૂનનો દરિયા કિનારો બિઅફ્રાની ખાડી પર આવેલો છે. આ ખાડી એટલાંટિક મહાસાગરના  ગિનીના અખાતનો ભાગ છે. કેમેરૂન ECOWASનો સભ્ય નથી તેમ છતાં પણ ભોગોલિક અને ઐતિહાસિક દ્રષ્ટિએ તે પશ્ચિમ આફ્રિકાનો ભાગ છે. તેના નૈઋત્ય અને વાયવ્ય પ્રદેશો પશ્ચિમ આફ્રિકી પ્રબળ પશ્ચિમ આફ્રિકી ઈતિહાસ ધરાવે છે. આ દેશના મધ્ય અને પશ્ચિમી આફ્રિકા સંગમ પર આવેલા વ્યૂહાત્મક સ્થાનને લીધે ક્યારેક તેને પશ્ચિમી આફ્રિકી દેશ તો ક્યારેક  મધ્ય આફ્રિકી દેશ ગણવામાં આવે છે.

ફ્રેંચ અને અંગ્રેજી કેમેરૂનની આધિકારીક ભાષાઓ છે. આ દેશની ભૂસ્તરીય અને સાસ્કૃતિક વિવિધતાને કારણે તેને લધુ આફ્રિકા (આફ્રિકા ઈન મિનીએચર -Africa in miniature) તરીકે પણ ઓળખવામાં આવે છે. આ દેશમાં રેતાળ દરિયા કિનારા, રણ, પર્વતીય પ્રદેશ, વર્ષાવનો અને સવાના જેવી વિવિધ ભૌગોલિક સંરચના જોવા મળે છે  

આ દેશનું સૌથી ઊંચુ શિખર  "માઉન્ટ કેમેરૂન" ૪૧૦૦ મીટર ઊંચુ છે. તે દેશની નૈઋત્યમાં આવેલું છે.  વુરી નદી પર આવેલું ડુઆલા આ દેશનું સૌથી મોટું શહેર, આર્થિક રાજધાની અને  મુખ્ય બંદર છે.  યાઉન્દે તેની રાજધાની છે અને ગારુઆ અન્ય નગર છે. આ દેશ તેના સ્થાનીય સંગીત માકોસા અને બીકુત્સી તથા તેની રાષ્ટ્રીય ફુટબૉલ ટીમ માટે જાણીતું છે. 

આ દેશના શરૂઆતના નિવાસી સાઓ સંસ્કૃતિના અને બાકા શિકારી જાતિના લોકો હતા જેઓ ચૅડ સરોવરની આસપાસ અબે નૈઋત્યના વર્ષાવનોમાં  રહેતા હતા. ૧૫મી સદીમાં પોર્ટુગીઝ સાહસિકો અહીંના કિનારે ઉતર્યા અને આ ક્ષેત્રને રીઓ દોસ કેમેરોસ (જીંગાની નદી) જે અંગ્રેજીમાં કેમેરુન બન્યું. આ ક્ષેત્રની ઉત્તરમાં ૧૯મી સદીમાં ફુલાની સૈનિકોએ અહીં અદમાવાની સલતનતની સ્થાપના કરી અને પશ્ચિમ અને વાયવ્યના ક્ષેત્રોમાં ઘણાં કબિલા અને પ્રશંસક જૂથો આદિ બનાવ્યા.  ઈ.સ. ૧૮૮૪માં આ ક્ષેત્ર જર્મન સંસ્થાન બન્યું. 

પહેલા વિશ્વ વિગ્રહના અંતે રાષ્ટ્રસંઘના મુખત્યાર નામા અનુસાર આ દેશનુંક્ષેત્ર ફ્રાંસ અને યુનાયટેડ કિંગડમ વચ્ચે વહેંચી દેવામાં આવ્યો હતો. કેમેરૂનની રાજનૈતિક પાર્ટી યુનિયન દેસ પોપ્યુલેશન્સ ડુ કેમેરૂન (યુ પી સી)ને સ્વતંત્રતાની હિમાયત કરી પણ ફ્રાંસે તેને ૧૯૫૦માં ગેરકાયદેસર ઠરાવી. આને કારણે યુ પી સી અને ફ્રેંચો વચ્ચે કેમેરૂનની સ્વતંત્રતા માટેની ચળવળ ચાલુ થઈ જે ૧૯૭૧ સુધી ચાલી. ઈ.સ. ૧૯૬૦માં ફ્રેંચશાસન હેઠળનું કેમેરૂન કેમેરૂનનના ગણતંત્ર તરીકે  સ્વતંત્ર થયું અને તેના રાષ્ટ્રપતિ એહમદોઉ અહીદ્જો બન્યા. આ સાથેજ,  ૧૯૬૧માં બ્રિટિશો હેઠળનું  દક્ષિણી કેમેરૂન સમવાયી ગણતંત્ર બન્યું. ૧૯૭૨માં સમવાય તંત્ર મૂકી દેવામાં આવ્યું અને દેશને ક્મેરૂનનું સંયુક્ત ગણતંત્ર એવું નામ અપાયું. ઈ.સ. ૧૯૮૪માં તેનું નામ બદલી કેમેરૂનનું ગણતંત્ર કરવામાં આવ્યું.      

કેમેરૂનમાં સરખામણીમાં  વધુ રાજકીય અને સામાજિક સ્થિરતા છે. આને પરિણામે આ દેશમાં ખેતી, રસ્તા, રેલ્વે અને વિશાળ પેટ્રોલિયમ અને લાકડાને લાગતા ઉદ્યોગો વિકસ્યા છે. કેમેરૂનમાં મોટાભાગન લોકો સ્વાવલંબી ખેડૂત તરીકે જીવન નિર્વાહ કરે છે. ઈ.સ. ૧૯૮૨થી  કેમેરૂન પીપલ્સ ડેમોક્રેટિક મુવમેન્ટ પાર્ટીના પૉલ બીયા આ દેશના રાષ્ટ્રપતિ છે. આ દેશના અંગ્રેજી ભાષા બોલનારા ક્ષેત્રો તરફથી તણાવ આવતું રહે છે. તેઓ વધુ સ્વાયત્તતાની અને કેમેરૂનથી સ્વતંત્ર માંગણી કરે છે.

### નોંધ 
શ્રેણી:દેશ
શ્રેણી:આફ્રિકાના દેશો
કામરુપ

right|thumb|250x250px|The findspots of inscriptions associated with the Kamarupa kingdom give an estimate of its geographical location and extent.

## Notes
ઉબ્બલમડાગુ ધોધ

thumb|ધોધ નીચે વહેતું પાણી
**ઉબ્બલમડાગુ ધોધ** (તાડા ધોધ પણ કહેવાય છે) ભારત દેશના આંધ્ર પ્રદેશ રાજ્યના ચિત્તુર જિલ્લામાં આવેલ એક ધોધ છે, જે *વનનેસ મંદિર* અને *શ્રીસીટી* નજીક આવેલ છે. *બુચીનાઇડુ કાદ્રિંગા* અને *વરદૈહપાલેમ* મંડલ હેઠળ આવતું આ સ્થળ ચેન્નાઇ ખાતેથી  જેટલા અંતરે અને *શ્રીકાલહસ્તી* ખાતેથી  જેટલા અંતરે આવેલ છે.

આ ધોધ *સીદ્દુલાઇ કોના* નામથી ઓળખાતા એક જંગલમાં સ્થિત છે. ભગવાન શિવ સાથે સંબંધિત આ સ્થળની મુલાકાતે લોકો તેમના સંબંધિત તહેવાર મહા શિવરાત્રી દરમિયાન આવે છે.

## પદ‌આરોહણ 
ટાડા ધોધ ચેન્નાઇ શહેરના રહેવાસીઓમાં પદ‌આરોહણ (ટ્રેકિંગ) માટે પ્રખ્યાત બની રહ્યો છે. તમે પાર્કિંગ સુવિધા પાસે વાહન પાર્ક કરી અને જંગલ કેડીમાર્ગ દ્વારા પગપાળા ટાડા ધોધ જઈ શકો છો. કેડીમાર્ગનું કુલ અંતર લગભગ ૧૦ કિલોમીટર જેટલું ઉબડખાબડ જમીન અને ખડકાળ વિસ્તારમાંથી પસાર થાય છે. અહીં સાહસ પ્રેમીઓને વનભ્રમણ માટે માર્ગદર્શક (ગાઇડ) મળે છે.

## સંદર્ભો 
## બાહ્ય કડીઓ 
* ટાડા ધોધ પ્રવાસવર્ણન 

શ્રેણી:આંધ્ર પ્રદેશ
શ્રેણી:જોવાલાયક સ્થળો
સિંધી ચકલી

left|thumb|જોન ગૅરાર્ડ ક્યુલ્મેન્સ (1888) દ્વારા સિંધી ચકલીનું ચિત્ર
**સિંધી ચકલી** એ ચકલી પ્રજાતિનું એક પક્ષી છે. આ ચકલીઓ મુખ્યત્વે સિંધુ ખીણના પ્રદેશમાં રહે છે.

શ્રેણી:ચટકાકાર ગોત્રના પક્ષીઓ
નવાનગર રાજ્ય

thumb|જામ રણજી, વિખ્યાત ક્રિકેટર અને નવાનગર રાજ્યના મહારાજા
**નવાનગર** એ સૌરાષ્ટ્રના ઐતિહાસિક હાલાર વિસ્તારમાં સ્થિત એક દેશી રાજ્ય હતું. તે કચ્છના અખાતના દક્ષિણ કિનારે આવેલું હતું, જેનું કેન્દ્ર જામનગર હતું. તેની સ્થાપની વર્ષ ઇ.સ. ૧૫૪૦માં કરાઈ હતી, અને આ રાજ્ય ભારતની સ્વતંત્રતા સુધી અસ્તિત્વમાં હતુ. વર્ષ ૧૯૪૮માં, તેનું સત્તાવાર રીતે ભારતીય સંઘમાં જોડાણ કરવામાં આવ્યુ હતું. તેની રાજધાની નવાનગર શહેર હતી, જે હાલમાં જામનગર તરીકે ઓળખાય છે.

નવાનગર રાજ્યના વિસ્તારનું કુલ ક્ષેત્રફળ  જેટલું હતું અને વર્ષ ૧૯૦૧ની જનગણના મુજબ તેની કુલ વસ્તી ૩૩૬૭૭૯ જેટલી  હતી. નવાનગર રાજ્ય પર જાડેજા કુળના હિંદુ રાજાઓનું રાજ હતું, જેમને *નવાનગરના જામ સાહિબ* અથવા *જામ સાહેબ* તરીકે ઓળખવામાં આવતા હતા. નવાનગર અને કચ્છ સામ્રાજ્યના રાજાઓ એક જ વંશના હતા. બ્રિટીશ રાજના શાસન દરમિયાન નવાનગર રાજ્યને ૧૫ તોપોની સલામીનું માન આપવામાં આવતું હતું. નવાનગર રાજ્ય અંગ્રેજોના શાસન દરમિયાન *બોમ્બે પ્રેસિડેન્સી* અંતર્ગત આવતું હતું.

## સંદર્ભ 
## બાહ્ય કડીઓ 
* 
* નવાનગર રજવાડું 

શ્રેણી:જામનગર તાલુકો
શ્રેણી:ગુજરાતનાં રજવાડાં
સિલિગુડી

right|thumb|300x300px|**સિલિગુડી** : પૂર્વોત્તર ભારતનું પ્રવેશદ્વાર

**સિલિગુડી** (બંગાળી: শিলিগুড়ি) ભારત દેશના પશ્ચિમ બંગાળ રાજ્યનું એક શહેર છે, જે દાર્જિલિંગ અને જલપાઇગુડી જિલ્લાઓમાં આવેલ છે. રેલવે અને ધોરી માર્ગો દ્વારા અન્ય સ્થળો સાથે સારી રીતે જોડાયેલ હોવાને આ કારણે આ શહેર દાર્જિલિંગ અને સિક્કિમ ખાતેનું વ્યાપાર કેન્દ્ર છે. શણનો વ્યવસાય આ શહેરનો મુખ્ય વેપાર છે.

આ શહેર મહાનંદા નદીના કિનારા પર હિમાલયના તળેટી વિસ્તારમાં આવેલું છે અને જિલ્લામથક જલપાઇગુડી ખાતેથી ૪૨ કિલોમીટર જેટલા અંતરે આવેલ છે. તે ઉત્તર બંગાળનું એક મુખ્ય વેપાર, પર્યટન, આવાગમન તેમ જ શૈક્ષણિક કેન્દ્ર છે. વર્ષ ૨૦૧૧ની જનગણના મુજબ આ નગરની વસ્તી ૭ લાખ જેટલી હતી. ગુવાહાટી પછી આ ઉત્તરપૂર્વ ભારતનું બીજા ક્રમનું સૌથી મોટું શહેર છે. તે પશ્ચિમ બંગાળનું એક મહત્વપૂર્ણ વેપાર કેન્દ્ર બની ગયું છે. આ શહેર ખાતે લગભગ ૨૦ હજાર ભારતીય અને ૧૫ હજાર વિદેશી પ્રવાસીઓ પ્રત્યેક વર્ષે આવે છે. નેપાળ, ભુતાન અને બાંગ્લાદેશ વગેરે પાડોશી દેશો અને અન્ય ઉત્તર-પૂર્વીય રાજ્યોના લોકો માટે પણ તે હવાઈ, સડક અને રેલ યાત્રા માટેનું મુખ્ય મથક છે. આ શહેર ચા, ટ્રાન્સપોર્ટ, પ્રવાસન અને ઇમારતી લાકડા માટે પ્રખ્યાત છે. 

## સંદર્ભો 
## બાહ્ય કડીઓ 
* સિલિગુડી મહાનગરપાલિકા 
* સિલિગુડી જલપાઇગુડી ડેવલપમેન્ટ ઓથોરિટી 

શ્રેણી:પશ્ચિમ બંગાળનાં શહેરો અને નગરો
બેંક ઓફ બરોડા

**બેંક ઓફ બરોડા** ભારત દેશમાં આવેલી એક જાહેર ક્ષેત્રની બેંક છે. ભારતમાં *સ્ટેટ બેંક ઓફ ઇન્ડિયા* અને *પંજાબ નેશનલ બેંક* પછી તે આ ક્ષેત્રની ત્રીજી સૌથી મોટી બેંક છે. આ બેંકની કુલ પરિસંપત્તિ ૧૭૮૫ અરબ રૂ., ૩૦૦૦ શાખાઓ અને કચેરીઓનું તંત્ર અને લગભગ ૧૦૦૦ થી વધુ એટીએમ છે. આ બેંક બેન્કિંગ સેવાઓમાં બેન્કિંગ ઉત્પાદન અને નાણાકીય સેવાઓથી લઇને કંપનીઓ અને છૂટક ગ્રાહકો માટે સેવાઓ પૂરી પાડે છે.

વડોદરા ના મહારાજા સયાજીરાવ ગાયકવાડ ત્રીજા દ્વારા આ બેંકની સ્થાપના ૨૦ જુલાઈ, ૧૯૦૮ના દિવસે માટે ગુજરાતના દેશી રાજ્ય વડોદરા (બરોડા)માં કરવામાં આવી હતી. આ બેંકનું અન્ય ૧૩ મુખ્ય વ્યાપારી બેન્કો સાથે ૧૯ જુલાઈ, ૧૯૬૯ના દિવસે ભારત સરકાર દ્વારા રાષ્ટ્રીયકરણ કરવામાં આવ્યું હતું.

## બાહ્ય કડીઓ 
* (અંગ્રેજી) સત્તાવાર જાળસ્થળ 

શ્રેણી:ભારતની બેંકો
શ્રેણી:વડોદરા શહેર
જયનગર મજિલપુર

**જયનગર મજિલપુર** ભારતના પશ્ચિમ બંગાળ રાજ્યના દક્ષિણ ૨૪ પરગણા જિલ્લામાં આવેલું એક નગર છે. આ શહેર કોલકાતાના ઉપનગર (પરા) તરિકે વિકસ્યું છે, જે જયનગર-મજિલપુર નગર પંચાયત તાબામાં આવે છે પરંતુ કોલકાતા મેટ્રોપોલિટન ડેવલપ્મેન્ટ ઓથોરિટિ હેઠળ તેને આવરી લેવામાં આવ્યું છે.

## સંદર્ભ 
શ્રેણી:દક્ષિણ ૨૪ પરગણા જિલ્લો
મગદલ્લા બંદર

**મગદલ્લા બંદર** () ભારત દેશના પશ્ચિમ ભાગમાં આવેલ ગુજરાત રાજ્યના દક્ષિણ ભાગમાં તાપી નદીના દક્ષિણ તટ પર મગદલ્લા ગામ નજીક દરિયાકિનારે આવેલ એક બંદર  છે, જે સુરત શહેર થી ૧૦ કિલોમીટર જેટલા અંતરે આવેલ છે.

## સંદર્ભો 
## આ પણ જુઓ 
* સુરતનાં પ્રવાસી આકર્ષણો
* સુરત મેટ્રોપોલિટન પ્રદેશ

right|thumb|320x320px|ઓએનજીસી બ્રિજ પરથી દૃશ્યમાન મગદલ્લા જહાજવાડો

શ્રેણી:સુરત શહેર
શ્રેણી:સુરત જિલ્લો
શ્રેણી:ગુજરાતનાં બંદરો
૨૦૧૮ એશિયાઈ રમતોત્સવ

**૨૦૧૮ એશિયાઈ રમતોત્સવ**, ૧૮મો એશિયાઈ રમતોત્સવ ના સત્તાવાર નામે પણ જાણીતો છે, એ એક એશિયાઈ બહુ-રમત સ્પર્ધા છે જેનું આયોજન ઈંડોનેશિઆના જકાર્તા અને પ્લેમબંગ નામના શહેરોમાં ૧૮ આૅગસ્ટથી ૨ સપ્ટેમ્બર દરમિયાન કરાયું છે.

## પદક કોષ્ટક 
 યજમાન દેશ

## નોંધ 
## સંદર્ભો
સંસદીય ગણતંત્ર

|}
[right|thumb|**Map of different parliamentary systems**
&nbsp;&nbsp;&nbsp;&nbsp;&nbsp;**Parliamentary republics** where parliaments are effectively supreme over a separate head of state.
&nbsp;&nbsp;&nbsp;&nbsp;&nbsp;**Parliamentary republics** with an [Executive president|executive presidency dependent on the legislature.
&nbsp;&nbsp;&nbsp;&nbsp;&nbsp;Constitutional monarchies in which authority is vested in a parliament.]]
A **parliamentary republic** is a republic that operates under a parliamentary system of government where the executive branch (the government) derives its legitimacy from and is accountable to the legislature (the parliament). There are a number of variations of parliamentary republics. Most have a clear differentiation between the head of government and the head of state, with the head of government holding real power, much like constitutional monarchies. Some have combined the roles of head of state and head of government, much like presidential systems, but with a dependency upon parliamentary power.

## List of modern parliamentary republics 
## List of former parliamentary republics 
## Notes 
## References
પલાઉ

**પલાઉ** એ પશ્ચિમી પ્રશાંત મહાસાગરમાં આવેલો એક ટાપુ દેશ છે. 466  વર્ગ કિમીમાં ફેલાયેલોઆ દેશ લગભગ 340 ટાપુઓ થી બનેલો છે. *ન્ગેરુલ્મુદ*, પલાઉની રાજધાની છે, કોરોર અહીંનો સૌથી વધુ વસ્તી ધરાવતો ટાપુ છે.

## ઈતિહાસ 
પલાઉમાં લગભગ 3000 વર્ષ પહેલા મનુષ્યો ફિલીપાઈન્સથી ત્યાં પહોંચ્યા હોવાનું મનાય છે. 16મી સદીમાં આ ટાપુ **સ્પેનીશ ઇસ્ટ ઇન્ડીઝ** નો ભાગ બન્યો હતો, પરંતુ સ્પેનીશ-અમેરિકન યુદ્ધમાં પરાજય થયાબાદ સ્પેને આ ટાપુ જર્મન સામ્રાજ્યને વેચી દીધો હતો. પ્રથમ વિશ્વયદ્ધ બાદ પલાઉ પર જાપાને કબજો જમાવ્યો હતો, પરંતુ દ્વિતિય વિશ્યયુદ્ધમાં પરાજય બાદ આ ટાપુ અમેરિકાના વાલીપણા હેઠલ ગયો અને સ્વતંત્રતા હાંસલ કરી.

## વહીવટી વિભાગો 
## સંદર્ભ યાદી 
શ્રેણી:દેશ
માર્શલ દ્વીપસમૂહ

**માર્શલ દ્વિપસમુહ ગણરાજ્ય** એ મધ્ય પ્રશાંત મહાસાગરમાં આવેલો એક દેશ છે.

## સંદર્ભ યાદી
ચૌસઠ યોગિની મંદિર

* ચૌસઠ યોગિની મંદિર, હિરાપુર

* ચૌસઠ યોગિની મંદિર, જબલપુર

* ચોસઠ જોગણી મંદિર, ખજુરાહો

* ચૌસઠ યોગિની મંદિર, મુરૈના
ચૌસઠ યોગિની મંદિર, મુરૈના

right|thumb|300x300px|ચૌસઠ યોગિની મંદિર, આ મદિંરનું નિર્માણ પણ અન્ય યોગિની મંદિરોની જેમ વૃતાકાર કરાયું છે.

**ચૌસઠ યોગિની મંદીર**, તેને **એકાત્તર્સો મહાદેવ મંદીર** પણ કહેવાય છે. તે 11મી સદીમાં બનેલું હિંદુ મંદિર છે, જે મધ્યપ્રદેશના મુરૈના જિલ્લામાં આવેલુ છે. આ મંદીર વૃતાકાર દિવાલનું બનેલું છે, જેમાં 64 કક્ષ છે અને મધ્યભાગમાં એક મંડપ આવેલો છે જેમાં ભગવાન શિવ વિરાજમાન છે. ભારતિય પુરાતત્વ સર્વેક્ષણ દ્વારા આ મંદિરને પ્રાચીન ઐતિહાસીક સ્થાપત્ય જાહેર કરવામાં આવ્યુ છે. એવું માનવામાં આવે છે કે ભારતના સંસદભવનનું નિર્માણ પણ આ શૈલીમાં જ કરાયુ છે.
      
આ મંદિર પણ ભારતમાં હાલ બચેલા કેટલાક માત્ર યોગિની મંદિરોમાંનું એક છે.

## ઈતિહાસ 
right|thumb|શિખરચોટી પર ચૌસઠ યોગિની મંદિર
ચૌસઠ યોગિની મંદિર મુરૈના જિલ્લાના મિતૌલી ગામમાં આવેલું છે. વિક્રમ સંવત 1383 નું વર્ષ દર્શાવતા એક દ્વારા જાણાય છે કે, આ મંદિર કચ્છપઘટ રાજા દેવપાલ દ્વારા બનવડાવાયું હતું. એવું કહેવાય છે કે આ મંદિરનો ઉપયોગ જ્યોતિષવિદ્યા અને ગણિતનું શિક્ષણ આપવા માટે થતો હતો.

ભારતિય પુરાતત્વીય સર્વેક્ષણ દ્વારા આ મંદિરને 1951ના કાયદા નં.LXXI અંતર્ગત પ્રાચિન અને ઐતિહાસિક સ્મારક જાહેર કર્યુ હતુ.

## વિશેષતાઓ 
right|thumb| મધ્ય મંડપ
right|thumb|આંતરિક પરસાલ

## સંદર્ભ યાદી 
## બાહ્ય કડીઓ 
*
ચૌસઠ યોગિની મંદિર, જબલપુર

**ચૌસઠ યોગિની મંદિર** ૧૦મી સદી દરમિયાન કલચુરી વંશના યદુવંશી રાજપૂતો દ્વારા નર્મદા નદી પાસે ભેડાઘાટમાં બનાવ્યુ હતું. આ મંદિર જબલપુર પાસે એક નાની ટેકરી પર બનાવાયું છે.

## સંદર્ભ 
શ્રેણી:મંદિરો
નંદાકિની નદી

**નંદાકિની નદી** ભારત દેશના ઉત્તરાખંડ રાજ્યમાં વહેતી એક નદી છે, જે ગંગા નદીની છ મુખ્ય ઉપનદીઓ પૈકીની એક છે. આ નદીનું મૂળ નંદાદેવી રાષ્ટ્રીય ઉદ્યાનમાં આવેલા *નંદા ઘુંટી હિમનદી*ના નીચેના વિસ્તારમાં આવેલું છે. આ નદી અલકનંદા નદી સાથે નંદપ્રયાગ ખાતે જોડાય જાય છે, જે અલકનંદા નદી પર આવેલ એક પંચ પ્રયાગ અથવા પવિત્ર સંગમ સ્થળ ગણાય છે.

## સંદર્ભો 
શ્રેણી:ભારતની નદીઓ
શ્રેણી:ઉત્તરાખંડ
સિએરા લિઓન

**સિએરા લિઓન** આધિકારીક નામે **સિએરા લિઓનનું ગણરાજ્ય**, એ પશ્ચિમી આફ્રિકામાં આવેલો એક દેશ છે. આ દેશ ગીની અને લાઇબેરિયા નામના બે દેશો સાથે સિમાડા ધરાવે છે, આ દેશ અટલાન્ટિક મહાસાગરના કાંઠે વસેલો છે. 20મી સદીના અંતિમ વર્ષો દરમિયાનના આંતરવિગ્રહના કારણે દેશની પરિસ્થિતિ ખૂબ ખરાબ રહી છે. આજે આ દેશની ગણતરી દુનિયાના સૌથી ગરીબ રાષ્ટ્રો પૈકી થાય છે. ઈ. સ. 2000માં ભારતીય સેના દ્વારા સિએરા લિઓનમાં શાંતિ કાયમ કરવા માટે હાથ ધરેલી કાર્યવાહી નોંધપાત્ર છે.

## સંદર્ભ યાદી 
શ્રેણી:આફ્રિકાના દેશો
જિગ્મે ખેસર નામગ્યાલ વાંગચુક

**જિગ્મે ખેસર નામગ્યાલ વાંગચુંક** એ ભુતાનના પાંચમાં રાજા અને વાંગચુક વંશના પ્રમુખ છે.

## સંદર્ભ યાદી
શ્યામ સાધુ

**શ્યામ સાધુ** ‍(મૂળ નામ: શામળદાસ મૂળદાસ સોલંકી) (૧૫ જૂન, ૧૯૪૧ - ૧૬ ડિસેમ્બર, ૨૦૦૧) ગુજરાતી સાહિત્યકાર હતા. તેમણે મુખ્યત્વે ગઝલ સર્જન કર્યું હતું.

## જીવન 
તેમનું વતન જુનાગઢ હતું અને તેઓએ મેટ્રીક સુધીનો અભ્યાસ કરેલો.

## સર્જન 
*યયાવરી* તેમનો પ્રથમ ગઝલસંગ્રહ છે, જે ૧૯૭૨માં બહાર પડેલો, ત્યારે આ યુવાકવિ પ્રત્યે સાહિત્યકારોનું ધ્યાન ખેંચાયેલું. આ ઉપરાંત *થોડાં બીજાં ઇન્દ્રધનુષ્ય* અને *આત્મકથાનાં પાનાં*માં કવિ-સર્જક તરીકેની તેમની મુદ્રાઓ ઊપસી આવેલી. ગુજરાત સાહિત્ય અકાદમી, ગાંધીનગર દ્વારા સંજુ વાળા સંપાદિત તેમનું સમગ્ર કાવ્યસર્જન *ઘર સામે સરોવર* નામે પ્રકાશિત થયું છે.

## સંદર્ભ 
શ્રેણી:ગુજરાતી સાહિત્યકાર
શ્રેણી:૧૯૪૧માં જન્મ
શ્રેણી:૨૦૦૧માં મૃત્યુ
રંજન ગોગોઈ

**ન્યાયમુર્તિ રંજન ગોગોઈ** એ ભારતીય સર્વોચ્ચ ન્યાયાલયના એક ન્યાયધીશ છે. પહેલાં, તેઓ પંજાબ અને હરિયાણા વડી અદાલતના મુખ્ય ન્યાયધીશ હતા. તેમના પિતા કેશબ ચંદ્ર ગોગોઈ એ ભારતીય રાષ્ટ્રીય કોંગ્રેસ પક્ષ તરફથી આસામ રાજ્યના મુખ્યમંત્રી રહી ચુક્યા છે.

## કારકિર્દી 
રંજને પોતાની વકિલાતની શરુઆત ૧૯૭૮માં ગુવાહાટી ઉચ્ચ ન્યાયાલયથી શરુ કરી હતી, ત્યારબાદ તેઓ ૨૦૦૧માં ત્યાંજ ન્યાયધીશ બન્યા. ૨૦૧૦માં તેમની પંજાબ અને હરિયાણા ઉચ્ચ ન્યાયાલયમાં બદલી કરવામાં આવી અને ૨૦૧૧માં તેઓ પંજાબ અને હરિયાણા ઉચ્ચ ન્યાયાલયના મુખ્ય ન્યાયધીશ બન્યા. ૨૦૧૨માં તેમને સર્વોચ્ચ ન્યાયાલયમાં ન્યાયધીશ બનાવાયા.

## સંદર્ભ 
શ્રેણી:વ્યક્તિત્વ
શ્રેણી:૧૯૫૪માં જન્મ
માનસિંહ પટેલ

**માનસિંહ પટેલ** () એક ભારતીય રાજકારણી છે અને ગુજરાત રાજ્યના રહેવાસી છે. તેમણે ગુજરાત વિધાનસભા માટે વર્ષ ૧૯૯૫ થી ૧૯૯૯ દરમિયાન વિધાનસભ્ય તરીકે સેવા આપી હતી અને ભારતીય જનતા પાર્ટીના ઉમેદવાર તરીકે લોક સભા માટે માંડવી બેઠક પરથી વર્ષ ૧૯૯૯માં સાંસદ તરીકે ચૂંટાયા હતા. તેમણે અગાઉ નાયબ સ્પીકર ઓફ ગુજરાત વિધાન સભા તરીકે સેવા આપી છે.

## અંગત જીવન 
તેમના પિતાનું નામ શ્રી કલ્યાણજીભાઈ અને માતાનું નામ નાનીબેન હતું. તેમનો જન્મ ૨ જૂન, ૧૯૫૪ના રોજ વાંસકુઇ, તા. મહુવા, સુરત જિલ્લો, ગુજરાત ખાતે થયો હતો. તેમના લગ્ન ૧૪ મે ૧૯૮૫ના દિવસે થયો હતો. તેમના પત્નીનું નામ સુનિતા પટેલ છે. તેમના ૨ પુત્રો છે. તેમણે એસ. બી. ગાર્ડા કોલેજ, નવસારી, દક્ષિણ ગુજરાત યુનિવર્સિટી, સુરત (ગુજરાત) ખાતેથી અભ્યાસ કરી બી. કોમ.ની પદવી પ્રાપ્ત કરી છે. તેઓ ખેડૂત તેમ જ સામાજિક કાર્યકરનો વ્યવસાય કરે છે.

તેમણે તાલુકા પંચાયત, મહુવાના પ્રમુખ, ગુજરાત વિધાન સભા નાયબ સ્પીકર, ગુજરાત વિધાન સભા (૧૯૯૯)ના ચૂંટાયેલા સભ્ય, ૧૩મી લોકસભામાં (વર્ષ ૧૯૯૯-૨૦૦૦) સભ્ય, અન્ન, નાગરિક પુરવઠા અને જાહેર વિતરણ સમિતિ (વર્ષ ૨૦૦૦ -૨૦૦૪) સભ્ય, ગ્રામીણ વિકાસ મંત્રાલય સલાહકાર સમિતિના સભ્યપદે સેવા આપી છે.

## સંદર્ભો 
શ્રેણી:૧૯૫૪માં જન્મ
શ્રેણી:જીવિત લોકો
શ્રેણી:ગુજરાત રાજ્યના સાંસદ
શ્રેણી:રાજકારણી
શ્રેણી:મહુવા તાલુકો(જિ.સુરત)
કાન્તા

**કાન્તા** એ એક ઐતિહાસિક ઘટના પર આધારિત મણિલાલ નભુભાઈ દ્વિવેદી કૃત ગુજરાતી નાટક છે. પંચાસરના રાજા ભુવડ દ્વારા પાટણના રાજા જયશિખરીની હત્યાના ઐતિહાસિક કથાવસ્તુવાળું આ નાટક ૧૮૮૨ની સાલમાં પ્રગટ થયું હતું. આ નાટકને ગુજરાતી સાહિત્યમાં ૧૯મી સદીનું સૌથી ઉત્કૃષ્ટ નાટક કહેવામાં આવ્યું છે. રંગમંચ પર કાન્તાને મધ્યમ સફળતા મળી હતી. મુંબઈ ગુજરાતી નાટક મંડળીએ ૨૯ જૂન ૧૮૮૯ના રોજ આ નાટકનું મંચન કરીને તેની નાટ્ય પ્રવૃત્તિઓનું ઉદઘાટન કર્યું હતું. 

## અવલોકન 
મણિલાલ વિદ્વાન, કવિ, નવલકથાકાર, ફિલસૂફ અને પ્રિયંવદા અને સુદર્શન સામયિકોના સંપાદક હતા. તેમણે કાન્તા લખવાનું શરૂ કર્યું તે પહેલાં જ તેમણે ભવભૂતી દ્વારા સંસ્કૃત નાટક માલતીમાધવમ્‌નો ગુજરાતીમાં અનુવાદ કર્યો હતો. ૧૮૮૧-૧૮૮૨ દરમિયાન જ્યારે કાન્તા લખાઈ રહ્યું હતું ત્યારે તે જ સમયે ભવભૂતિ, ઉત્તરરામચરિતના બીજા નાટકનું ભાષાંતર કરી રહ્યા હતા. વળી, તેમણે શેક્સપિયરના નાટકોનો અભ્યાસ કર્યો હતો, જે તેમના મનમાં તાજા હતા. આથી સંસ્કૃત નાટક અને શેક્સપિયરની કરુણાંતિકાના કેટલાક તત્ત્વો આ નાટકના નિર્માણમાં પ્રતિબિંબિત થાય છે.

દ્વિવેદીએ પોતાની કલ્પનાથી તરલા, હરદાસ અને રત્નદાસના પાત્રો ઉમેર્યા હતા અને મૂળ વાર્તાને નાટકીય વળાંક આપ્યો હતો.
*જયચંદ્ર - પાટણનો રાજા
*સુરસેન - જયચંદ્રનો મિત્ર, સાળો અને સેનાધિપતિ તથા મંત્રી
*કરણ - કલ્યાણના રાજા ભુવનાદિત્યનો પુત્ર
*હરદાસ - સુરસેનનો મિત્ર
*રત્નદાસ - કરણનો અપકૃત મિત્ર
*યૌવનશ્રી - જયચંદ્રની રાણી
*કાન્તા - સુરસેનની પત્ની
*તરલા - યૌવનશ્રીની દાસી
* ભીલ, યોદ્ધા, નગરવાસી જનો, સેવક, પ્રતિહાર ઇત્યાદિ

## કથાવસ્તુ 
ભુવનાદિત્યને હરાવીને ઘેર આવેલા સુરસેનને માન આપવા રાજા જયચંદ્ર તેને ઘેર પધારવાના છે તેની તૈયારીમાં કાન્તા-સુરસેન મંડપનાં ચિત્રો નિહાળે છે, ત્યાં જયચંદ્ર સુરસેનને બોલાવીને ભુવનાદિત્ય પ્રાત:કાળે ચઢી આવવાનો છે એવા સમાચાર આપે છે અને સુરસેનને ગર્ભવતી રાણી યૌવનશ્રીને વનમાં સુરક્ષિત જગાએ મૂકી આવવા હુકમ કરે છે. સુરસેન તે પ્રમાણે રાણીને પોતાની પત્ની કાન્તા અને દાસી તરલાની સાથે ભીલ લોકોની પાસે વનમાં મૂકી આવે છે. પાછા વળતાં સુરસેન કાન્તાના ગળામાં મોતીનો હાર નાખતાં કહે છે કે આ હારનાં મોતી વિખૂટાં નહિં પડે ત્યાં સુધી હું અને જયચંદ્ર જીવતા છીએ એમ માનજો. દરમિયાનમાં જયચંદ્ર લડાઈમાં મૃત્યુ પામે છે. ભુવનાદિત્યનો પુત્ર કરણ પાટણની ગાદીએ આવે છે. અધિકારના લોભે હરદાસ સુરસેનને પકડાવે છે. કરણ અને રત્નદાસ જંગલમાંથી કાન્તા અને તરલાને પકડી લાવે છે. કાન્તા કરણને વશ થતી નથી, પણ તરલા રાણી થવાના લોભથી રાત્રે કાન્તાની માળા કાપે છે. બીજે દિવસે સવારે કાન્તા સતી થાય છે તે જ વખતે સુરસેન આવી પહોંચે છે અને તે પણ કાન્તાની સાથે ચિતામાં બળી મરે છે. જ્યારે તે ચોરીછૂપીથી કાંતાનો હાર તોડવા આગળ વધે છે ત્યારે તરલાના ડગમગતા મનનું ચિત્રણ ડંકનની હત્યા કરવા આગળ વધતી વખતે મેકબેથની માનસિક સ્થિતિને મળતું આવે છે. નાટક હેમ્લેટની જેમ સમાપ્ત થાય છે, જેમાં એકાધિક વ્યક્તિઓ મૃત્યુ પામે છે.

## આવકાર અને વિવેચન 
મણિલાલને લેખક તરીકે ગુજરાતી સાહિત્યમાં સત્કાર આ નાટક દ્વારા મળ્યો હતો. શિષ્ટતા અને ઉચ્ચ રસિકતાના નમૂના રૂપે આ નાટકનો તે જમાનામાં સ્વીકાર થયો હતો. રમણભાઈ નીલકંઠે *કાન્તા* નાટકની પ્રશંસા કરતાં છેક ઈ.સ. ૧૯૦૯ સુધીના ગુજરાતી નાટ્યસાહિત્યમાં 'એક જ આશ્વાસનસ્થાન' તરીકે તેને ઓળખાવ્યું હતું. આજે પણ ગુજરાતી સાહિત્યનાં શિષ્ટ કરુણાન્ત નાટકોમાં *કાન્તા* નાટકની ગણના થાય છે.

## સંદર્ભો 
## બાહ્ય કડીઓ 
* 

શ્રેણી:ગુજરાતી સાહિત્ય
શ્રેણી:મણિલાલ દ્વિવેદીની કૃતિઓ
શ્રેણી:નાટક
શ્રેણી:ગુજરાતી ગદ્ય
ગાંધીનગર દક્ષિણ (વિધાન સભા બેઠક)

**ગાંધીનગર દક્ષિણ** (વિધાનસભા બેઠક) એ પશ્ચિમ ભારતમાં સ્થિત ગુજરાત રાજ્યની ૧૮૨ વિધાનસભા બેઠકોમાંની એક છે. તે ૨૦૦૮ના સીમાંકન પછી અસ્તિત્વમાં આવી.

## વિભાગોની સૂચી 
આ બેઠક નીચે જણાવેલ વિભાગોનું પ્રતિનિધિત્વ કરે છે:

ગાંધીનગર તાલુકાનાં ગામ: અડાલજ (શહેર), આલમપુર, અંબાપુર, અમીયાપુર, બાસણ, ભાત, ભોયાણ રાઠોડ, ભૂંડીયા, ચાંદખેડા (મહાનગરપાલિકા), ચંદ્રાલા, ચેખલારાણી, છાલા, ચિલોડા (નરોડા) (શહેર), ચિલોડા, ડભોડા, દાંતલિયા, દશેલા, ધાણપ, દોલારાણા વાસણા, ગલુદણ, ગિયોડ, ઇસાનપુર મોટા, જખોરા, જમીયતપુરા, કરાઈ, ખોરજ, કોબા, કોટેશ્વર, કુડાસણ, લવારપુર, લેકાવાડા, લિંબડીયા, માધવગઢ, મગોડી, મહુંદ્રા, મેદરા, મોટેરા (શહેર), નભોઈ, પાલજ, પીરોજપુર, પોર, પ્રાંતિયા, પુંદ્રાસણ, રાયપુર, રાજપુર, રણાસણ, રાંદેસણ, રતનપુર, રાયસણ, સાદરા, સરગાસણ, શાહપુર, શેરથા, શિહોલીમોટી, સોનારડા, સુધડ, તારાપુર, ટીટોડા, ઉવારસદ, વડોદરા, વલાદ, વાંકાનેરડા, વાસણા-હડમતિયા, વીરાતલાવડી, ઝુંદાલ

## મતદારોની કુલ સંખ્યા 
## ધારાસભ્ય
## સંદર્ભ 
શ્રેણી:ગુજરાતના વિધાનસભા નિર્વાચનક્ષેત્રો
ઉબુન્ટુ વિચારધારા

**ઉબુન્ટુ** is a Nguni Bantu term meaning "માનવતા". It is often translated as "I am because we are," and also "humanity towards others", but is often used in a more philosophical sense to mean "the belief in a universal bond of sharing that connects all humanity".

In દક્ષિણી આફ્રિકા, it has come to be used as a term for a kind of humanist philosophy, ethic, or ideology, also known as *Ubuntuism* propagated in the Africanisation (transition to majority rule) process of these countries during the 1980s and 1990s.

Since the transition to democracy in દક્ષિણ આફ્રિકા with the નેલ્સન મંડેલા presidency in 1994, the term has become more widely known outside of Southern Africa, notably popularised to English-language readers through the ubuntu theology of Desmond Tutu. Tutu was the chairman of the South African Truth and Reconciliation Commission (TRC), and many have argued that *ubuntu* was a formative influence on the TRC. However, this view is challenged and contextualized by Christian B. N. Gade in *A Discourse on African Philosophy: A New Perspective on Ubuntu and Transitional Justice in South Africa*. One of Gade's key findings is that former TRC commissioners and committee members question the importance of *ઉબુન્ટુ* in the TRC process. Another is that there are several differing and historically developing interpretations of *ઉબુન્ટુ*, some of which have evident political implications and reflect non-factual and creative uses of history.

## અર્થ 
## References
એસગાર્ડિઆ

**એસગાર્ડિઆ** તે **એસગાર્ડિઆનું અંતરિક્ષી સામ્રાજ્ય** નામે પણ જાણીતું છે.એ લોકોનું એક સમુહ છે, જેમણે પૃથ્વીની કક્ષામાં એક કૃત્રિમ ઉપગ્રહ ષસ્થાપિત કર્યો છે. તેઓ પોતાને *એસગાર્ડિઅન* તરિકે ઓલખાવે છે અને તેમને પોતાના ઉપગ્રહને એસગાર્ડિઆ-1 એવું નામ પણ આપ્યું છે. તેઓએ એસગાર્ડિઆ-1 દ્વારા કબજામાં લીધેલા અંતરિક્ષમાં સાર્વભૌમત્વ જાહેર કર્યુ છે.એસગાર્ડિઅન્સે એક બંધારણ અપનાવ્યું છે અને તેઓ બાહ્ય અવકાશને હાલના રાષ્ટ્રોના અંકુશથી મુક્ત કરાવવાનો હેતુ ધરાવે છે. તેઓ 150 સભ્યોની સંસદને પસંદ કરવાની પ્રક્રિયામાં છે અને તેઓ એસગાર્ડિઆને એક રાષ્ટ્ર તરીકે માન્યતા આપવાની માંગણી કરી રહ્યાં છે.
 

## સંદર્ભ યાદી
સર્વાનંદ કૌલ પ્રેમી

thumb|સર્વાનંદ પ્રેમી
**સર્વાનંદ કૌલ પ્રેમી** (૨ નવેમ્બર ૧૯૨૪ - ૧ મે ૧૯૯૦) એક ભારતીય કાશ્મીરી-ભાષીય કવિ, પત્રકાર, વિદ્વાન અને સ્વાતંત્ર્ય સેનાની હતા. ૧૯૯૦માં ઇસ્લામી આતંકવાદીઓના હાથે તેમની હત્યા કરવામાં આવી હતી.

## શરૂઆતનું જીવન અને શિક્ષણ 
સરર્વાનંદ ગોપીનાથ અને ઓમરાવતી કૌલના દીકરા હતા. તેઓ અનંતનાગ જિલ્લાના શોફ-શાલી ગામ (પ્રાચીન સંસ્કૃત નામ: સફ્ત-શલેશ્વર)માંથી એક કાશ્મીરી પંડિત કુટુંબ હતા. પ્રેમીના પિતા પરિવારના પહેલા સભ્ય હતા જેમણે ઉચ્ચ શિક્ષણ શિક્ષણ મેળવ્યું હતું.

## અંગત જીવન 
૧૯૪૮માં ઓમા સાથે તેમના લગ્ન થયા હતા. તેમના ૩ દીકરાઓ અને ૪ દીકરીઓ હતા.

## અવસાન 
૨૯/૩૦ એપ્રિલ ૧૯૯૦ની રાત દરમિયાન, ત્રણ નકાબધારી આતંકવાદીઓએ પ્રેમીના ઘરમાં ઘુસણખોરી કરી. આ આતંકવાદીઓએ પ્રેમી અને તેમના દીકરાનું અપહરણ કર્યું અને ૧ મે, ૧૯૯૦  પ્રેમી અને તેમના દીકરા બંનેના મૃત શરીરો મળી આવ્યા હતાં. પ્રેમી હત્યા કરવામાં આવી હતી કેમ કે તેમણે કાશ્મીરમાં ભારતીય રાષ્ટ્રવાદની હિમાયત કરી હતી.

## સર્જન 
તેઓ ચાર ભાષાઓને વાંચી અને લખી શકતા હતા - હિન્દી, ઉર્દુ, અંગ્રેજી અને કાશ્મીરી. તેઓ ફારસી અને સંસ્કૃત પણ સમજી શકતા હતા.

### પ્રકાશિત પુસ્તકો 
# કલમી પ્રેમી
# પયંમી પ્રેમી
# રુઈ જેરી
# ઓશ ત વુશ
# ગીતાંજલી (અનુવાદ)
# રુસ્સી પાદશાહ કથા
# પંચ છદર (કાવ્યસંગ્રહ)
# બખતી કુસૂમ
# આખરી મુલાકાત
# માથુર દેવી
# મિર્ઝા કાક (જીવન અને કામ)
# મિર્ઝા કાક જી વખસ
# કાશ્મીરની દીકરી
# ભગવદ્ ગીતા (અનુવાદ)
# તાજ
# રૂપા ભવાની

## સંદર્ભ 
શ્રેણી:૧૯૨૪માં જન્મ
શ્રેણી:૧૯૯૦માં મૃત્યુ
શ્રેણી:સ્વાતંત્ર્ય સેનાની
અફઘાનિસ્તાનમાં ક્રિકેટ

**અફઘાનિસ્તાનમાં ક્રિકેટ** સૌથી લોકપ્રિય રમત છે. જે આંતરરાષ્ટ્રીય સ્તરે અફઘાનિસ્તાનની રાષ્ટ્રીય ક્રિકેટ ટીમ દ્વારા રજૂ થાય છે. અફઘાનિસ્તાન ની ભારત અને પાકિસ્તાન જેવા રાષ્ટ્રોની નિકટતાને કારણે અફઘાનિસ્તાનમાં આ રમતનો છેલ્લા કેટલાક વર્ષોમાં ખુબ પ્રસાર થયો છે. ૨૨ જુન ૨૦૧૭ ના રોજ થી અફઘાનિસ્તાન આંતરરાષ્ટ્રીય ક્રિકેટ પરિષદનું સંપૂર્ણ સભ્ય બન્યું છે.

૧૯મી સદીના **એંગ્લો-અફઘાન યુદ્ધ** દરમિયાન અફઘાનિસ્તાનમાં સૌપ્રથમવાર ક્રિકેટ રમવામાં આવ્યું હતું, જે બ્રિટિશ સૈનિકોએ ૧૮૩૯માં કાબુલમાં રમી હોવાનું નોંધાયું હતું. જો કે, અફઘાનિસ્તાનમાં ક્રિકેટનો પ્રચાર ૨૦મી સદીની અંતિમ વર્ષો દરમિયાન પાકિસ્તાનમાં રહેતા અફઘાનિ નિરાશ્રીતો દ્વારા વધુ થયો હતો, જ્યારે તે નિરાશ્રીતો અફઘાનિસ્તાન પાછા ગયા ત્યારે તેમણે ત્યાં ક્રિકેટ રમવાનું અને પ્રસારિત કરવાનું શરુ કર્યું. પરંતુ, અન્ય રમતોની જેમ ક્રિકેટ પણ તાલિબાન દ્વારા પ્રતિબંધીત જાહેર કરાઈ હતી.

અફઘાનિસ્તાનમાં ક્રિકેટનું સત્તાવાર સંચાલન અફઘાનિસ્તાન ક્રિકેટ બોર્ડ દ્વારા કરવામાં આવે છે, જેનું મુખ્યમથક રાજધાની કાબુલમાં આવેલું છે.

## સંદર્ભ 
શ્રેણી:અફઘાનિસ્તાન
શ્રેણી:રમત
શ્રેણી:ક્રિકેટ
અજમલગઢ

300px|thumb|અજમલગઢ ખાતે સ્મૃતિ-સ્તંભ અને વન-કુટિર
300px|thumb|અજમલગઢ ખાતે સ્મૃતિ-સ્તંભ ખાતે તકતી
**અજમલગઢ** ભારત દેશના પશ્ચિમ ભાગમાં આવેલા ગુજરાત રાજ્યના નવસારી જિલ્લાના વાંસદા તાલુકાના દક્ષિણ ભાગમાં આવેલા ઘોડમાળ ગામ નજીક આવેલ એક ડુંગર છે. અહીં બે મંદિરો (શિવમંદિર અને રામમંદિર) તથા પારસી સ્થાનક (સ્મૃતિ-સ્તંભ) પણ આવેલ છે. ચોતરફના વિસ્તારના આ સૌથી વધુ ઊંચાઈ પર આવેલ આ સ્થળ ગાઢ જંગલ વડે પણ ઘેરાયેલું હોવાને કારણે રમણીય છે. અહીંથી પશ્ચિમ દિશામાં કેલિયા બંધનું જળાશય નજરે પડે છે. હાલમાં આ ડુંગરની ટોચ સુધી નાનાં વાહન (જીપ) દ્વારા પહોંચવા માટે પાકો રસ્તો બનાવવામાં આવેલ છે.

## ઇતિહાસ 
આસપાસના વિસ્તારના સૌથી વધુ ઊંચાઈ પર આવેલ આ વ્યૂહાત્મક સ્થળ પહેલાંના સમયનો ઇતિહાસ ધરાવે છે. જૂના સમયમાં શિવાજીના લશ્કરના સરદારો મહારાષ્ટ્રથી સુરત આવવાના સમયે લશ્કરી દૃષ્ટિએ મહત્વના આ વ્યૂહાત્મક સ્થળે રોકાણ કરતા હોવાનો ઇતિહાસ છે. આ ઉપરાંત અહીં પારસીઓના આતશ બહેરામ (પવિત્ર અગ્નિ) પણ અહીં રાખવામાં આવ્યો હોવાનો પણ ઇતિહાસ છે.

પારસીઓ પોતાના ધર્મની રક્ષા અર્થે ઈરાનથી ભારત દેશમાં ગુજરાતના સંજાણ બંદર ખાતે ઉતર્યા હતા અને *રાજા જાદીરાણા*નાં રાજયમાં આશરો લીધો હતો. પવિત્ર અગ્નિની સ્થાપના બાદ સમય જતાં શાસન બદલાતાં સંજાણથી થોડે દૂર બહારોટના પહાડ ઉપર પવિત્ર અગ્નિ લઈ જવામાં આવ્યો હતો. ત્યાં પણ કટોકતી સર્જાતા પવિત્ર અગ્નિ અહીં અજમલગઢ પહાડ ઉપર વાંસદાના તે સમયના *રાજા કિર્તી દેવે* આશરો આપ્યો હતો. અહીં પારસીઓના આતશ બહેરામને ઈ.સ. ૧૪૦૫ થી ૧૪૪૮ દરમિયાન (૧૪ વર્ષ સુધી) રાખવામાં આવ્યો હતો. હાલમાં આ સ્થળે તેની પવિત્ર યાદગીરી રૂપે ૨૧ ફૂટ ઊંંચા સ્મૃતિ-સ્તંભની સ્થાપના કરવામાં આવેલ છે.

## ચિત્રદર્શન 

File:Ajmalgadh2.jpg|સુર્યાસ્ત વેળાનું દૃશ્ય
File:Ajmalgadh3.jpg|ડુંગર પરથી દૃશ્યમાન કેલિયા બંધનું જળાશય
File:Ajmalgadh4.jpg|સ્મૃતિ-સ્તંભનું શીલ્હાઉટી દૃશ્ય
File:Ajmalgadh6.jpg|સ્મૃતિ-સ્તંભના નિર્માણની તકતી

## નજીકનાં જોવાલાયક સ્થળો 
* વાંસદા રાષ્ટ્રીય ઉદ્યાન ( વન્ય પ્રાણી અભયારણ્ય)
* કીલાદ પ્રકૃતિ પ્રવાસન કેન્દ્ર
* જાનકી વન
* ઉનાઇ માતા મંદિર
* પદમડુંગરી પ્રકૃતિ-પ્રવાસન કેન્દ્ર
* વિલ્સન હીલ

## સંદર્ભો 
## બાહ્ય કડીઓ 
* 
* સિનેમેટિક ડ્રોન અહેવાલ: અજમલ ગઢ - એક પારસી ધરોહર સ્થળ

શ્રેણી:જોવાલાયક સ્થળો
શ્રેણી:વાંસદા તાલુકો
શ્રેણી:પારસી ધર્મ
વશિષ્ટી નદી

thumb|ચિપલૂણ નજીક વશિષ્ટી નદી

**વશિષ્ટી નદી** () ભારત દેશના મહારાષ્ટ્ર રાજ્યમા *કોંકણના દરિયાકિનારા* ખાતે આવેલી મોટી નદીઓ પૈકીની એક નદી છે. આ નદી પશ્ચિમી ઘાટ ખાતેથી શરૂ થાય છે અને સર્પાકાર માર્ગ દ્વારા પશ્ચિમ દિશા તરફ વહેતી અરબી સમુદ્ર ખાતે મળી જાય છે. અલોર નજીક આ નદીની ઉપશાખા પર કોલ્કેવાડી બંધ આવેલો છે, જેના દ્વારા વિશાળ જળાશય રચાયેલ છે.

## ઇતિહાસ અને વસાહતો 
ચિપલૂણ નગર આ નદીના કિનારા પર આવેલું છે. વર્ષ ૨૦૦૫ દરમિયાન મહારાષ્ટ્રમાં થયેલ અતિવર્ષાને કારણે પૂર આવતાં તેના કિનારા પર મોટા પાયે ધોવાણ થતાં નદીની પહોળાઇમાં વધારો થયેલ છે,  જેને કારણે ઘણા શહેરના રહેવાસીઓએ રહેઠાણો ખાલી કરવા પડ્યાં હતાં.

## વન્યજીવન 
thumb|ચિપલૂણ નજીક કોંકણ રેલવે પરથી વશિષ્ટી નદીનું દૃશ્ય
આ નદીના પટમાં ઘણા ટાપુઓ છે. જે પાણીમાંવસતા મગરો માટે જાણીતા છે.

## આ પણ જુઓ 
* જગબુડી નદી
* કોંકણી રેલવે
* ભારતના રાષ્ટ્રીય જળમાર્ગો
* ભારતની નદીઓ
* પશ્ચિમી ઘાટ

## સંદર્ભો 
શ્રેણી:ભારતની નદીઓ
શ્રેણી:મહારાષ્ટ્ર
અલ જઝીરા

**અલ જઝીરા** અન્ય જાણીતા નામે **જઝીરા સેટેલાઈટ ચૅનલ** એ કતાર દેશની સરકારી નિવેષ અંતર્ગતની એક સમાચાર સંસ્થા છે, જેનું મુખ્યમથક દોહા શહેરમાં આવેલું છે, આ ચેનલનું સંચાલન *અલ જઝીરા મિડિયા નેટવર્ક* નામની સંસ્થા કરે છે. આ ચેનલ શરુઆતમાં અરબી ભાષામાં સમાચાર અને સમસામાયિક ઘટનાઓ દર્શાવતી ચેનલ તરીકે કરાયો હતો, આ ચેનલનું પ્રસારણ ૧ નવેમ્બર ૧૯૯૬ રોજ શરુ કરાયું હતું. ૨૦૦૬થી આ ચેનલનું અંગ્રેજી સંસ્કરણ પણ શરુ કરાયું છે. આંતકવાદી સંગઠન અલ કાયદાના સમાચારો પ્રસારિત કરવા બદલ આ ચેનલ વારંવાર વિવાદોમાં આવતી રહે છે, છતાં પણ આજે આ ચેનલ વિશ્વમાં સૌથી વધુ જોવાતી સમાચાર ચેનલોમાંની એક બની છે. ભારતમાં પણ *ડિશ ટીવી નેટવર્ક* દ્વારા આ ચેનલ પ્રસારિત કરાય છે.

અલ જઝીરા*(الجزيرة‎)* એ અરબી ભાષાનો એક શબ્દ છે, જેનો ગુજરાતી અર્થ ટાપુ, દ્વિપ કે ભુમી એવો થાય છે.

## સંદર્ભ
દોહા

**દોહા***(الدوحة)* એ કતાર દેશની રાજધાની અને સૌથી મોટું શહેર છે. આ શહેર દેશની પૂર્વમાં ફારસી ખાડીના કિનારે વસેલું છે. તે કતારનું સૌથી ઝડપથી વૃદ્ધિ પામતું શહેર છે. દોહા શહેર લગભગ ૧૩૫,૦૦૦ જેટલી વસ્તી ધરાવે છે, દેશની ૫૦ ટકાથી પણ વધુ વસ્તી દોહા અને તેના ઉપનગરોમાં રહે છે, અને તે દેશનું આર્થિક કેન્દ્ર પણ છે.

દોહાની ૧૮૨૦ના દાયકામાં અલ બિદા શહેરની શાખા તરીકે સ્થાપના કરવામાં આવી હતી. ૧૯૭૧માં કતારને બ્રિટિશ રક્ષિત રાજ્ય બનવાની સ્વતંત્રતા પ્રાપ્ત થઈ ત્યારે દોહાને દેશની રાજધાની જાહેર કરવામાં આવી. કતારની આર્થિક રાજધાની અને મધ્ય પૂર્વના ઊભરતાં નાણાકીય કેન્દ્રો પૈકીના દોહાને **વિશ્વ શહેર** ગણવામાં આવે છે.

## સંદર્ભ
સોફ્ટબોલ

**સોફટબોલ** એ બેઝબોલ રમતનો એક પ્રકાર છે, જે બેઝબોલ મેદાનથી નાના મેદાન પર અને થોડા મોટા દડા સાથે રમવામાં આવે છે. ૧૮૮૭માં અમેરિકાના શિકાગો શહેરમાં આ રમત સૌપ્રથમ વાર રમવામાં આવી હતી. આ રમત પરંપરાગત બેઝબોલ રમત કરતાં ઝડપી છે.

આ રમતનો વહિવટ "વિશ્વ બેઝબોલ-સોફ્ટબોલ મહામંડલ" દ્વારા કરવામાં આવે છે. આ રમત "બેટ અને દડો" પ્રકારની રમત છે જે ૯-૧૦ ખેલાડીઓની બનેલી ૨ ટીમ વચ્ચે રમવામાં આવે છે.

## સંદર્ભ 
શ્રેણી:રમત
ચંદ્રપ્રભ

**ચંદ્રપ્રભ** અથવા **ચંદ્રપ્રભુ** જૈન ધર્મ અનુસાર હાલમાં ચાલી રહેલા અવસર્પિણીકાળના ૮મા તીર્થંકર છે. ચંદ્રપ્રભનો જન્મ ઈક્ષ્વાકુ કુળમાં ચંદ્રપુરીમાં રાજા મહાસેના અને રાણી સુલક્ષણાદેવીને ઘેર થયો હતો. જૈન મત અનુસાર તેમણે પોતાન સર્વ કર્મોનો ક્ષય કર્યો અને પોતાના આત્માને મુક્ત કરી સિદ્ધ બન્યા

## જીવન 
ચંદ્રપ્રભ જૈન ધર્મ અનુસાર હાલમાં ચાલી રહેલા અવસર્પિણીકાળના ૮મા તીર્થંકર છે. ચંદ્રપ્રભનો જન્મ ઈક્ષ્વાકુ કુળમાં ચંદ્રપુરીમાં રાજા મહાસેના અને રાણી લક્ષમણાદેવીને ઘેર થયો હતો. જૈન ગ્રંથો અનુસાઅર તેમની જન્મ તિથિ પોષ વદ બારસ છે. તેમણે પોતાન સર્વ કર્મોનો ક્ષય કર્યો અને પોતાના આત્માને મુક્ત કરી સિદ્ધ બન્યા.

## મુખ્ય મંદિરો 
# તિજારા જૈન મંદિર
# સોનાગિરિ જૈન મંદિર
# સાવીરા કમ્બદા બસાડી, મૂડબીદ્રી
# જૈનીમેડુ જૈન મંદિર
# નલિયા જૈન દેરાસર
# ભિલોડા જૈન મંદિર
# ચંદ્રાવતી
# પ્રભાસ પાટણ
# કન્યાકુમારીનું નાગરાજ મંદિર, જેના નામ પરથી નાગરકોઈલ શહેરનું નામ પડ્યું છે એ પહેલાં એક જૈન મંદિર હતું. હાલમાં ખોદકામ દરમ્યાન મળેલી કોતરણી પરથી જણાયું છે ૧૯મી સદી સુધી આ એક જૈન મંદિર હતું જેને પાછળથી હિંદુ મંદિર બનાવી દેવામાં આવ્યું.

નાગ  એ અહીંના  સમાજના  દરેક વર્ગના લોકોના જાણેતા માનીતા  દેવ હતા. સ્થાનીય દેવોને પણ (તીર્થંકર સાથે) દેવતા તરીકે મંદિરમાં પૂજવામાં આવતા.  તેઓ નાગરાજ એટલેકે ધરણેન્દ્ર દેવને પુજતા. આ ૨૩મા તીર્થંકર પાર્શ્વનાથના સાશન દેવ અને યક્ષ હતા. 

એક બ્રિટિશ સંગ્રાહકે જણાવ્યું હતું કે આ ચંદ્રપ્રભ મંદિર હતું અને આયુર્વેદિક ઈલાજ માટે જાણીતું હતું. ટી. એ. ગોપીનાથ રાઓ નામના શિલાલેખ વિશારદે જણાવ્યું હતું કે ઈ.સ. ૧૯૦૦ સુધી જૈન સાધુ ના અનુયાયીઓ આ મંદિરમાં રહેતા હતા. આ સાથે સ્થાનીય લોકો અનુસાર મંદિરની કોતરણીમાં ૨૪મા તીર્થંકર વર્ધમાન મહાવીર, ૨૩મા તીર્થંકર પાર્શ્વનાથ તેમની યક્ષી પદ્માવતી, અંબિકા યક્ષી, આદિનાથ અને નેમિનાથ ભગવાનના અરોહણ પણ જોવા મળે છે. 

ચંદ્રપ્રભુને પ્રાયઃ અર્ધ ચંદ્ર ચિન્હ, નાગ વૃક્ષ, વિજય અને શ્યામ યક્ષ(દિગંબર) અને વિજય યક્ષ (શ્વેતાંબર) તથા જ્વાલામાલિની યક્ષી(દિગંબર) અને ભૃકુટી યક્ષી (શ્વેતાંબર) સાથે દર્શાવાય છે.

## ચિત્રો 
### મૂર્તિ 

Mahavir-Jain-Fame-1000-Pillar-Temple-_Moodbidri.JPG| સવીરા કદમ્બ બસાડી
File:Tijara_Jain_temple_-_Main_Idol.jpg|તિરાજાની પ્રખ્યાત મૂર્તિ 
Chandraprabh.jpg|ચંદ્રપ્રભુ ભગવાન, સોનાગિરિ
चंद्रप्रभ.jpg|ચંદ્રપ્રભુની મૂર્તી પટનાગંજ, રેહ્લી મધ્ય પ્રદેશ 

### મુખ્ય મંદિરો 

File:1000-Pillar-Temple-Moodbidri-Left-Side-View.JPG| સાવીરા કમ્બદ બસાડી (૧૦૦૦ સ્તંભનું મંદિર) અનુઅ નામ ચંદ્રનાથ મંદિર
File:N-RJ-87_Fort_including_Ancient_Temples_Jaisalmer_SolReyes20100917_332.JPG|જેસલમેરના કિલ્લાની અંદર આવેલુંં ચંદ્રપ્રભુ જૈન મંદિર 
File:Sonagiri Jain Temple, MP, India.jpg|સોનાગિરી જૈન તીર્થ
File:Sonagir, City- Gwalior, State- Madhya Pradesh, IND..jpg|સોનાગિરિ જૈન મંદિર
File:Tijara_Jain_Temple_-_Main.jpg|તિજારા જૈન મંદિર, તિજારા રાજસ્થાન,
File:Chandranatha basadi.jpg|ચંદ્રનાથ બાસાડી ધર્મસ્થલા
File:Jain Temple in naliya.jpg|નલિયા જૈન દેરાસર

## આ પણ જુઓ 
* અરિહંત (જૈનધર્મ)

## નોંધ 
## સંદર્ભો 
* 
*
* 
શ્રેણી:વર્તમાન ચોવીસીના તીર્થંકરો
ધર્મનાથ

**ધર્મનાથ** જૈન ધર્મ અનુસાર હાલમાં ચાલી રહેલા અવસર્પિણીકાળના ૧૫મા તીર્થંકર છે. ધર્મનાથનો જન્મ ઈક્ષ્વાકુ કુળમાં રત્નપુરીમાં  ભાનુરાજા અને સુવ્રતા રાણીને ઘેર થયો હતો. જૈન મત અનુસાર તેમણે પોતાન સર્વ કર્મોનો ક્ષય કર્યો અને પોતાના આત્માને મુક્ત કરી સિદ્ધ બન્યા.

ઈ.સ ૧૮૪૮માં બંધાવવામાં આવેલા અમદાવાદ સ્થિત હઠીસિંહના દેરાં તીર્થંકર ધર્મનાથને સમર્પિત છે. 

## જીવન 
ધર્મનાથ જૈન ધર્મ અનુસાર હાલમાં ચાલી રહેલા અવસર્પિણીકાળના ૧૫મા તીર્થંકર છે. જૈન મત અનુસાર તેમણે પોતાન સર્વ કર્મોનો ક્ષય કર્યો અને પોતાના આત્માને મુક્ત કરી સિદ્ધ બન્યા.

જૈન ગ્રંથો અનુસાઅર તેમની જન્મ તિથિ મહા સુદ ત્રીજ છે. તેઓ શિખરજી ખાતે નિર્વાણ પામ્યા.

## પ્રચલિત મંદિરો 
* હઠીસિંહના દેરાં: અમદાવાદમાં સૌથી વધુ જાણીતા જૈન મંદિરો તેને ઈ.સ. ૧૮૪૮માં બંધાવવામાં આવ્યાં હતાં.
* ધર્મનાથ જૈન મંદિરો, મટ્ટાનચેરી, કોચી, કેરળ. 

## ચિત્રો 

Sheth_Hutheesinh_Temple.jpg|૫૨ દેવ્કુલિકા ધરાવતા હઠીસિંહના દેરાં
Kerala_jain_temple.jpg|ધર્મનાથ જૈન મંદિર મટ્ટનચેરી કોચિન
Dharmanath Tonk, Shikharji.jpg|ધર્મનાથ ટૂંક , શિખરજી
Footprint at Dharmanath Tonk, Shikharji.jpg|ધર્મનાથની પગલીઓ, ધર્મનાથ ટૂંક, શિખરજી 

## આ પણ જુઓ 
* અરિહંત (જૈનધર્મ)

## સંદર્ભો 
## સ્રોત 
* 
*
*
* 
* 

શ્રેણી:વર્તમાન ચોવીસીના તીર્થંકરો
ન્યૂ યૉર્ક (શહેર)

**ન્યુ યોર્ક** અધિકૃત નામે **ન્યુ યોર્કનું શહેર** એ અમેરિકાનું સૌથી મોટું શહેર છે. તે અમેરિકાના ઉત્તર-પુર્વી રાજ્ય *ન્યુ યોર્ક* માં હડસન નદીના મુખ પર એટલાન્ટિક મહાસાગરના કાંઠે વસેલું છે. ન્યુ યોર્કને વિશ્વનું સૌથી મોટું શહેર ગણવામાં આવે છે, વિશ્વ વ્યાપાર, ફેશન, મનોરંજન, વિજ્યાન ના ક્ષેત્રમાં આ શહેર વિશ્વભરમાં પ્રસિદ્ધ છે. સંયુક્ત રાષ્ટ્રસંઘનું વડુમથક આ શહેરમાં આવેલું હોવાથી રાજનિતીના આંતરાષ્ટ્રિય મામલાતોનું પણ આ શહેર એક પ્રમુખ કેન્દ્ર છે.

વર્ષ ૧૬૬૪ માં, શહેરને *ડ્યુક ઓફ યોર્ક*ના માનમાં ન્યુ યોર્ક નામ આપવામાં આવ્યું હતું, જે ઇંગ્લેન્ડના *રાજા જેમ્સ દ્વિતિય* બન્યા હતા. ન્યુ યોર્ક શહેરમાં લગભગ ૨.૫ ટકા વસ્તી ભારતીયોની છે. શહેરના લોકો મુખ્યત્વે ખ્રિસ્તી ધર્મી છે, ત્યાં હિંદુ અને બોદ્ધ ધર્મીઓની વસ્તી પણ નોંધપાત્ર છે. 

શ્રેણી:અમેરિકા
મલ્લિનાથ

**મલ્લિનાથ** ("ચમેલી અથવા સિંહાસન ના સ્વામી") જૈન ધર્મ અનુસાર હાલમાં ચાલી રહેલા અવસર્પિણીકાળના ૧૯મા તીર્થંકર છે. ધર્મનાથનો જન્મ ઈક્ષ્વાકુ કુળમાં મિથિલામાં  કુંભરાજા અને પ્રજાવતી રાણીને ઘેર થયો હતો. જૈન મત અનુસાર તેમણે પોતાના સર્વ કર્મોનો ક્ષય કર્યો અને પોતાના આત્માને મુક્ત કરી સિદ્ધ બન્યા. 

શ્વેતાંબર મત અનુસાર મલ્લિનાથ મલ્લિબાઈ નામની મહિલા હતા. જ્યારે દિગંબરો ૨૪ તીર્થંકરોમાં મલ્લિનાથ સહિત સૌને પુરુષ માને છે. દિગમ્બર મત માને છે કે સ્ત્રીના શરીર દ્વારા આત્મા મહત્તમ ૧૫મા દેવલોકે પહોંચી શકે છે, મોક્ષ મેળવવા તેણે પુરુષ રૂપે ફરી જન્મ લેવો પડે છે. દિગંબરો મલ્લિનાથને રાજ કુટુંબમાં જન્મેલા રાજકુમાર માને છે અને તેમને પુરુષ સ્વરૂપે પૂજે છે.
## જીવન 
મલ્લિનાથ ("ચમેલી અથવા સિંહાસન ના સ્વામી") જૈન ધર્મ અનુસાર હાલમાં ચાલી રહેલા અવસર્પિણીકાળના ૧૯મા તીર્થંકર છે. મલ્લિનાથનો જન્મ ઈક્ષ્વાકુ કુળમાં મિથિલામાં કુંભરાજા અને પ્રજાવતી રાણીને ઘેર થયો હતો. જૈન મત અનુસાર તેમણે પોતાન સર્વ કર્મોનો ક્ષય કર્યો અને પોતાના આત્માને મુક્ત કરી સિદ્ધ બન્યા. તેમનું આયુષ્ય ૫૬,૦૦૦ વર્ષોનું હતું જેમાંના ૫૪,૮૦૦ વર્ષ માં છ દિવસ ઓછા સમયનો પર્યાય તેમણે કેવળી (કેવળ જ્ઞાન મેળવ્યા પછીની દશા) સ્વરૂપે ગાળ્યો.  તેમણે પોતાના સર્વ કર્મોનો ક્ષય કર્યો અને પોતાના આત્માને મુક્ત કરી સિદ્ધ બન્યા.

## સાહિત્ય 
# ગણધર સુધર્મા સ્વામી રચિત જ્ઞાતાધર્મકથા 
# *ઈ.સ. ૧૧૦૫ માં નાગચંદ્ર દ્વારા લખાયેલ મલ્લિનાથ પુરાણ *.

## મુખ્ય મંદિરો 
* મન્નારગુડી મલ્લિનાથ મંદિર, તામિલનાડુમાં આવેલા ચોલા સામ્રાજ્યનું એક અપ્રાચીન નગર મલ્લારગુડી માં આ મંદિર આવેલું છે. અહીં ઈ. સ. પૂ ૨૫૦ના સમયના ઘણા પુરાતત્વીક અવશેષ જોવા મળે છે. 
* ચતુર્મુખ બાસડી, કર્ણાટકમાં આવેલું એક જાણીતું જૈન મંદિર. આ મંદિર અરનાથ, મલ્લિનાથ અને મુનિસુવ્રતને સમર્પિત છે  

File:Chaturmukha Basadi.jpg|ચતુર્મુખ બાસડી
File:Mannargudi Mallinatha Swamy Temple.png|મનારગુડી મલ્લિનાથ સ્વામી મંદિર
File:Jain Mandir from Hilltop - panoramio.jpg|મલ્લિનાથ મંદિર, કોસબાડ

## સંદર્ભો 
## સ્રોત 
* 
* 
* 
* 
* 
* 
* 
* 

## External links 
શ્રેણી:વર્તમાન ચોવીસીના તીર્થંકરો